
I dissi  Bøger  paavises  og  skildres  de  mange  forskellige  Sevær- 

drages en  Række  interessante  Enkeltheder:  saasom  gamle  navn- 
kundige Ege,  Kilder  og  historiske  Steder,  med  hvilke  kun  de 
færreste  før  har  været  bekendt. 

og  to  Kortskitser.  1914.  2.  Opl.  1915.  2.  Udgave  1919. 

SKOVENE  OMKRING  KØBENHAVN.  Dyrehaven,  Haresko- 
vene, Skovene  om  Fursøen,  samt  Rude-  og  Geelsskov.  Med  Illu- 
strationer og  seks  Kortskitser.  Heftet  Pris  Kr.  5,00 

Indbunden  - - 7,75 

„Svend  Fleuron  har  i sine  smaa  danske  Rejsebøger  skabt  en 
Specialitet,  der  fortjener  at  vinde  den  størst  mulige  Indgang  hos 
Publikum.  Forfatteren  er  Naturelsker  og  Poet  og  besidder  en 
levende  historisk  Sans.  Derfor  forstaar  han  selv  at  vandre  gennem 
en  Egn  og  bringe  alt  det  gode  med  sig  hjem,  som  kan  ses,  føles, 
læres  ud  af  den.  Og  han  forstaar  at  tage  andre  ved  Haanden  og 
i sine  Rejsebøger  føre  dem  med  sig  paa  en  lige  saa  behagelig 
som  lærerig  og  underholdende  Maade.“  (Turisttidende). 

Den,  der  kender  Nordsjællands  Skove 
og  ynder  at  fordybe  sig  i dem,  vil,  naar 
han  fra  disse  træder  ind  i Dyrehaven, 
betages  saare:  hér  i denne  Skov  kommer  han 
ind  i noget  nyt  og  uset,  noget  storslaaet  smukt, 
hér  er  den  store  Højsal,  om  hvilken  Oehlenschlåger  sang: 
»bygget  saavel  for  mig  som  for  den  bedste  Helt 

Til  daglig  kan  Dyrehaven  blive  kedelig!  Ved  sin  ko# 
lossale  Vælde  virker  den  i Længden  noget  for  trættende 
paa  Øjet  og  for  massivt  paa  Sindet,  og  man  kan  paa  Grund 
af  dens  Mangel  paa  Underskov,  paa  frodig  Nyvækst,  læn# 
ges  fra  den,  naar  man  har  gjort  den  uafbrudt  en  Ugestid; 
men  tager  man  den  mere  som  Sjældenhed,  som  Helligdom, 
bruger  man  den  kun  de  enkelte  Gange,  som  man  bruger 
Storstuen,  naar  der  er  Anledning  til  Fest,  da  virker  Dyre# 
haven  enestaaende  paa  Sindet,  man  fornægter  alle  andre 
Skove  som  de  Bunker  Ris,  de  er  — og  man  kendes  ved 
Dyrehaven  som  den  mest  fuldgyldige  Repræsentant  for  den 
tit  besungne,  tit  beskrevne  danske  Bøgeskov. 


JÆGERSBORG 

DYREHAVE 

Dyrehaven  er  ikke  blot 
en  Dyrehave:  den  er  mere 
— den  er  Danmarks  Na- 
tionalpark. 

Hér  i Dyrehaven  faar  Bøgen  Lov  til  at  blive  Træ  og 
leve  sit  Liv  til  Ende.  De  fleste  andre  Steder  kapper  man 
Fyren  i sin  bedste  Alder  og  planter  nye  Pinde.  Saadanne 
rigtig  gamle  Bøge  i større  Partier  er  i det  moderne  Forst* 
brug  en  Sjældenhed! 

Det  er  da  Ælden  i Træerne,  der  virker;  det  er  de  høje, 
tykke  Stammer,  de  uformelige  Rodstykker,  Grenene,  der 
hér  i Dyrehaven  er  lige  saa  tykke  som  Stammerne  andet* 
steds,  Kronerne,  der  er  som  Taghvælvinger  og  hele  Sko* 
ven,  der  syner  som  een  stor  Kæmpekuppel,  baaret  oppe 
of  Storsøjlers  Pragt  — det  er  alt  det,  der  faar  Sindet  — 
Sindet,  der  mere  end  Kroppen  trænger  til  at  fyldes  med 
noget,  som  virker  usædvanligt  oplivende  og  inspirerende 
stærkt  — til  med  inderlig  Taknemmelighed  at  tage  mod 
Dyrehaven. 


DYREHAVENS  HISTORIE 

Dyrehaven  er  ældgammel! 

Der  findes  endnu  blandt  dens  Vedmasser  — se 
»Gamle  Ege  i D.«  — Træer  fra  hine  fjerne  Tider,  hvor 
Dronning  Margrethe  herskede  i Landet.  Den  hed  den 
Gang  Bove*Skoven,  under  hvilket  Navn  den  allerede 
omtales  i Kong  Valdemar  den  Andens  Jordebog  af  1231. 
Den  har  vistnok  været  langt  mere  bevokset  end  nu; 
kun  i Midten  var  der,  ligesom  nu,  en  aaben  Slette,  hvor* 
paa  — tæt  Sydvest  for  Eremitagen  — Landsbyen  Stok* 
kerup  med  Jorder  laa. 

Paa  et  Kort  over  Københavns  Omegn,  som  den  sven* 
ske  Overgeneral  Erik  Dahlberg  lod  optage  under  Ko* 
benhavns  Belejring  1660,  strækker  Bove*Skoven  sig  fra 
Stranden  ved  Klampenborg  (Emilie  Kilde)  op  mod  For* 
tunén  og  Ulvedalene.  I en  »Underdanigste  Relation  om 
Kiobenhaffns  Ampts  Schouffnis  Befindelze  anno  1660«, 
som  blev  afgivet  efter  Krigen,  findes  Oplysninger  om, 
hvorledes  Skovenes  Tilstand  var  paa  dette  Tidspunkt. 
Det  fremgaar  af  denne,  hvorledes  først  den  danske 
Konge  og  dernæst  Karl  Gustav  har  fældet  hele  Skov* 
strækninger  til  Krigens  Brug,  bl.  a.  nævnes  »Ordrup 
Schouf  slet  oede«;  »Diurhauffuen  wid  Stranden«  (Char* 
lottenlund  Skov)  »befandtis  inden  i at  were  forhuggen 
och  uden  omkring  nogenledes  wed  Magt.«  Saa  galt  er 
det  dog  ikke  gaaet  med  Boveskoven;  har  den  vel  ogsaa 
adskillige  Steder  været  Genstand  for  stærkt  Hugst,  næv* 
nes  det  udtrykkeligt:  »ellers  findis  dend  Schouf  nogen* 

ledisz  wed  Magt.«  Ermelund  »findis  ilde  med  farrit  och 
forhugget  baade  fra  Roeden  saauel  afhuggen  mit  paa, 
Thopperne  ilde  skamferit  . ..,« 

Den  første  danske  Konge,  der  indrettede  Boveskos 
ven  til  Dyrehave,  var  Fr.  d.  III.  Resterne  af  den  davæs 
rende  Hegnsvold  ses  endnu;  med  en  bred  Grøft  foran 
sig  strækker  den  sig  Nord  om  Ulvedalene,  Præstesietten, 
Den  slesvigske  Sten  ned  til  Taarbæk  Kirke. 

Senere,  i 1670  — fra  hvilket  Aar  Navnet  »Jægersborg 
Dyrehave«  stammer  — lod  Chr.  d.  V,  der  var  en  pass 
sioneret  Jæger,  Dyrehaven  udvide,  fornemmelig  med  hele 
den  nuværende  Eremitageslette.  I den  Anledning  bød 
han  Rigens  Marskalk  at  paavise  andre  Boliger  for  Bøns 
derne  i Landsbyen  Stokkerup,  som  dengang  laa  hér,  og 
det  bevilgedes,  at  de,  formedelst  deres  Gaardes  Forans 
dring  og  Forflyttelse,  maa  for  alle  Skatter  m.  m.  »udi 
three  Aars  Tid  være  fri  og  forschaanet.« 

Paa  de  Tider  var  atter  den  gamle  Jagtmethode  »at 
bede  Vildtet«  genopstaaet.  Man  forfulgte  det  til  Hest 
og  indhentede  det  ved  Hjælp  af  Hunde,  hvorefter  det 
dræbtes  med  Jagtspyddet.  Paa  en  af  disse  Parforcejags 
ter,  den  19’  Oktober  1698,  blev  Chr.  d.  V saaret  saa 
haardt  af  en  Hjort,  som  han  vilde  give  Fangst,  at  man 
mener,  det  blev  Aarsagen  til  hans  Død.  Stedet,  hvor 
Kongen  blev  stødt  ned,  paavises  endnu;  ifølge  mundtlig 
Overlevering  skal  Begivenheden  være  foregaaet  ved  Vejs 
krydset  c.  km  Nordost  for  Eremitageslottet.  (Mærs 
ket  4 paa  Kortet). 

I Chr.  d.  V’s  Tid  var  Dyrehaven  fuldstændig  afluks 
ket  og  aflaaset,  og  strenge  Straffe  var  foreskrevne  for 
den,  der  gjorde  Brud  paa  Skovens  Fred.  Fr.  d.  IV  ders 
imod  tillod  Passage  i Skoven. 

Denne  Tilladelse  ophævedes  atter  under  Chr.  d.  VI, 
der  ligesom  Chr.  d.  V var  en  stor  Jæger.  Fra  hans  Tid 
stammer  det  hvide  Vildt,  der  med  store  Omkostninger 
blev  indførte  fra  Wiirttemberg,  og  som  stadig  er  res 
præsenteret  i den  smukke  Bestand. 

Fra  Fr.  d.  V’s  Tid  har  Skoven  stedse  været  aaben 
for  Publikum.  Navnlig  Københavns  Indbyggere,  der  als 
tid  og  med  Rette  har  sat  stor  Pris  paa  Dyrehaven  for 
dens  Beliggenheds  og  Skønheds  Skyld,  benyttede  den  fra 
Midten  af  det  18’  Aarhundrede,  da  hele  Livsanskuelsen 
bidrog  til  at  oplade  Øjet  for  Naturens  Skønheder,  til 
Udflugter  i det  Fri.  Af  den  Grund  — hedder  det  i 
»Lystskovdistriktets  Historie«  — har  der  ogsaa  ved  Dys 
rehavens  Behandling,  allerede  længe  før  den  henlagdes 
til  Lystskovdistriktet  i dettes  nuværende  Skikkelse, 
snart  i mindre,  snart  i større  Grad,  været  draget  Oms 
sorg  for  at  bevare  dens  Karakter  af  Lystskov. 

Under  Verdenskrigen  havde  Dyrehaven  strenge  Ti? 
der.  Et  stort  feltfortifikatorisk  Anlæg  med  Skyttegrave 
og  cementstøbte  Rekylgeværhuler  strakte  sig  tværs  igen* 
nem  den.  Brede  Pigtraadsbælter  løb  foran  Stillingen  og 
flere  svære  Batterier  med  Ammunitionsrum  var  indrets 
tet  i Bakkeskraaninger  bag.  Især  Partiet  om  Den  sies? 
vigske  Sten  maatte  holde  for.  Fra  den  Tid  stammer  og* 
saa  det  brede  Indhug  i »Fortunlukket«,  strækkende  sig 
op  mod  Fortet. 

Dyrehavens  Størrelse  er  c.  1000  ha. 


SKOV  OG  VEJNÆT  I STORE  TRÆK 

De  kommer  fra  Klampenborg  Station,  følger  Vejen  i 
Nord  langs  Banelinjen  og  drejer  til  venstre  ind  gennem 
den  røde  Port  (Klampenborgport):  foran  Dem  ligger  Dyre* 
haven,  en  af  Danmarks  ældste  og  mest  pragtfulde  Skove! 
Indenfor  Porten  standser  De  og  gør  Dem  bekendt  med 
Skoven  og  Vejnettet  i store  Træk  ved  Hjælp  af  Kortet. 

Skoven  falder  i følgende  Hoveddele:  Partiet  om  Kirsten 
Pils  Kilde  — om  Taarbæk  Kirke  — om  Ulvedalene  — om 
Fortunens  Indelukke  — om  Eremitagesletten  — og  om 
Mølleaaen. 

De  vigtigste  Veje  i Vest — Øst:  Ret  ud  for  Dem  løber: 
Fortunvej,  og  2 km  nordligere  over  Eremitagen:  Hjortes 
kærsvej  med  sine  Fortsættelser,  nordre  og  søndre  Eremis 
tagevej. 

De  vigtigste  Veje  i Syd — Nord:  Fortunvej  skæres  af 
følgende  Veje:  Chausséen  med  sin  Fortsættelse  Rødebrovej, 
Christiansholmsvej,  Ulvedalsvej,  Hjortekildevej,  Købens 
havns  Allé,  Dronningevej,  Kongevej  og  Mandehov edvej. 

De  enkelte  Veje  og  hvad  de  fører  forbi: 

Fortunvej  fører  fra  Strandvejen  (Klampenborg  Stås 

tion)  forbi  Skovfogedegen,  de  gamle  Ædelgraner,  Kilde* 

huset,  Dyrehavsbakken,  Kirsten  Pils  Kilde,  Oehlenschlå« 
gers  Træ,  Ørnekuldsbakken,  Fuglesangsøen  til  Fortu« 
nen.  (Lyngby  Station  eller  gennem  Ermelunden  over 
Jægersborg  til  Gentofte  Station). 

Trepilevej  — Søndre  Eremitagevej  — Hjortekærs« 
vej  fører  fra  Strandvejen  (Springforbi  Station,  Taarbæk 
Dampskibsbro)  forbi  Taarbæk  Fort,  Trepile  Slette,  Ere« 
mitagen,  Skvdeegen  og  videre  over  Sletten  forbi  Golf« 
pladserne,  Grupperne,  Garderhøjen  og  Hjortekær. 
(Lyngby  Station  eller  over  Ørholm,  Ravneholm,  Geels« 
skov  til  Holte  Station). 

Springforbi  — Nordre  Eremitagevej  — Hjortekærs« 
vej  fører  fra  Strandvejen  forbi  »Stedet,  hvor  Chr.  d.  V 
blev  stødt  ned«,  de  gamle  Tjørn,  Englænderegen,  Maga« 
sinet,  Eremitagen  og  videre  over  Sletten  — se  ovenfor. 

Chausseen  — Rødebrovej  fører  forbi  Duschbad  Mose, 
»Egens  Kamp  med  Bøgen«,  Skovridergaarden,  Taarbæk 
Kirke,  Taarbæk  Fort,  Rødlyngen,  »Stedet,  hvor  Chr.  d. 
V blev  stødt  ned«,  de  gamle  Tjørn,  Eremitage  Vildthus 
(Raavadport  til  Raavad),  Rødebrohus  over  Rødebro  og 
Mølleaa  til  Strandmølleport.  (Springforbi  Station  eller 
videre  gennem  Jægersborg  Hegn  til  Skodsborg  Station). 

Christiansholmsvej  — Raavadvej  fører  fra  Ordrup« 
vej  (Klampenborg  Station)  gennem  Kongeport,  forbi 
Dyrehavsbakken,  Kildehuset,  Tøjreslagengen,  v.  Langens 
Plantage,  Mumieegen,  De  blaa  Bomme,  Schimmelmanns 
Vildthus,  Gravhøjene  langs  Præstesietten,  Udsigtshøjen, 
Den  slesvigske  Sten,  Dyrehavens  Nauer,  Eremitagen  og 
videre  over  Sletten  gennem  Raavad  Port  til  Raavad  (gen« 
nem  Jægersborg  Hegn  til  Nærum  eller  Rundforbi  Sta« 
tion  eller  ad  Svenskevej  til  Springforbi  Station). 

Ulvedalsvej  (Hjortekildevej)  — Markvejen  fører  fra 
(Rødeport,  Fuglesangsø)  Kirsten  Pils  Kilde,  Hjortekilde« 
egen,  Ulvedalsegen,  Evighedsbakken  (Djævlebakken), 
Friluftsteateret,  Ski«  og  Kælkebakkerne,  Korshullet,  7’ 
Afdeling,  Brynet,  Havremarksleddet,  Fortunens  Indeluk« 
ke,  Lieps  Gruppe  til  Hjortekær. 

De  øvrige  Veje,  der  fremgaar  af  Kortet,  skal  ikke 
nærmere  omtales.  Blot  skal  nævnes,  at  Konge«  og  Dron« 
ningevej  har  deres  Oprindelse  fra  de  Tider,  da  Adgan« 
gen  til  Dyrehaven  fra  København  gik  over  Jægersborg 
og  Ermelunden.  Københavns  Alléen  stammer  fra  Slut« 
ningen  af  det  18’  Aarhundrede,  da  Bernstorffvejen  og 
dennes  Forlængelse  gennem  Ordrupkrat  til  Rødeport  an« 
lagdes.  Man  kan  endnu  i Bakkeskraaningen  ned  mod 
Sletten,  lige  Nord  for  Fortunlukkets  Kongeport,  se  Re« 
ster  af  de  oprindelige  gamle  Vejspor,  liggende  Side  om 
Side  og  lignende  Grøfter.  Stedet  kaldes  nu  Hugmans 
dens  Hug.  (Mærket  5 paa  Kortet).  Hvad  endelig  Man« 

dchovedvejen  angaar,  har  den  Navn  efter  en  Stolpe  i 
Hegnet,  der  har  nogen  Lighed  med  et  Mandehoved. 
Stolpen  er  i sin  Tid  blevet  rejst  af  de  to  daværende 
Skovfogeder  S.  Sørensen  og  G.  Weisler;  den  bærer  Ind? 
skriften  S.  S.  og  G.  W.  samt  Aarstallet  1836. 

Cyklekørsel  er  tilladt  overalt  paa  Skovvejene.  Mange 
Stier  specielt  for  Cyklister  er  anlagt,  særlig  skal  Cvkle? 
stien  Springforbi — Hjortekær  og  Fuglesang — Fortunen 
fremhæves.  Automobil ? og  Motorkørsel  kun  paa  Spring? 
forbivej — Nordre  Eremitagevej — Hjortekærsvej.  Kaffe, 
Øl  og  Sodavand  kan  faas  hos  alle  Skovløbere,  ogsaa  i Jæ? 
gersborg  Hegn.  Skovløberen  i Slettehus,  ved  Hjortekær, 
ved  Kongeport  og  Fortunen  har  dog  ingen  Beværtning. 

Forskellige  Forbud:  I Jægersborg  Dyrehave  er  det 
forbudt  at  medtage  løse  Hunde,  berøre  nysatte  Dyre? 
kalve  eller  forulempe  Vildtet,  tage  — eller  medtage  an? 
det  Steds  fra  — Grene  og  Frugter  af  Træer  og  Buske, 
cykle  paa  Gangstier.  Ogsaa  for  Ridning  gælder  særlige 
Bestemmelser. 


MAJGRØNT 

For  at  frede  Skoven  henkører  Forstvæsenet  i Løv? 
springstiden  friskt  afhuggede  Bøgegrene  ved  Klampen? 
borgport;  her  kan  Publikum  forsyne  sig. 

Ugen  forud  udpeges  de  nyløvede  Træer,  der  til  Glæde 
for  Skovgæsterne  skal  »ofres«.  Da  Efterspørgselen  efter 
Bøgeløv  paa  en  smuk  Søndag  i Maj  er  rivende,  bliver 
det  ugørligt  for  Forstvæsenet  at  vente  med  hele  Fæld? 
ningen  til  paa  selve  Dagen;  den  maa  forberedes,  sa^ 
den  kan  gaa  hurtig  fra  Haanden.  De  udsete  Træer,  der 
staar  i deres  dejlige,  lyse  Skrud,  underhugges  derfor, 
saa  de  paa  selve  Søndagen  blot  behøver  at  faa  de  sidste 
Par  Hug  for  at  falde. 

Det  drejer  sig  ikke  om  Smaating!  Der  kan  godt  pr. 
Søndag  gaa  30  store  Træer  til  og  blive  kørt  60  svin? 
gende  Vognlæs  Bøgegrønt  ned  til  Uddelingsstedet.  Det 
er  saa  underligt  at  staa  og  se  disse  nyløvede  Bøge  neje 
sig  for  Øksen  og  gaa  omkuld  i deres  fejreste  Skrud;  man 
maa  trøste  sig  med,  at  de  alligevel  en  Gang  til  Vinter 
skulde  falde  og  at  de  nu  ofrer  sig  for  andre.  Saasnart 
Træet  er  paa  Jorden,  begynder  Skovarbejderne  at  grene 
det  af  og  læsse  alle  de  smukke,  lange  Grene  paa  Vog? 
nen;  det  varer  ikke  en  halv  Time,  saa  ligger  Stammen 
ribbet  og  nøgen  med  hvide  Saarflader  paa  den  grønne 
Skovbund,  mens  Vognen  joller  af  med  sit  svingende 
Læs. 

Vi  skifter  nu  Scene  og  staar  nede  ved  Klampenborg? 
porten.  En  Mængde  utaalmodige  Skovgæster  er  forsam? 

let  og  spejder  efter  det  lovede  Bøgeløv  For  ikke  tyve 
Minutter  siden  er  et  svingende  Læs  blevet  tømt  af;  men 
det  er  i et  Nu  ligesom  spist  bort  af  en  stor  Græshoppe? 
sværm  Saa  begynder  Folk  at  række  Hals:  »den  grønne 
Sky«  kommer  sejlende  ad  Vejen  fra  Dyrehavsbakken! 
Kusken  svinger  ind  paa  Uddelingsstedet  og  i samme 
Øjeblik  er  en  ikke  just  beskeden  Ungdom  over  Læsset. 
Læsset  holder,  Kusken  kaster  Linerne  og  vil  til  at  løse 
Læssesnorene,  — det  behøves  ikke,  Snorene  er  skaaret 
over,  et  Mylder  af  Mennesker  trænges  om  ham  og  bræk? 
ker  og  river  Kvistene  af  de  store  Grene.  Det  døde  Læs 
bliver  ligesom  levende,  Snesevis  af  Hænder  plukker  løs 
— og  fem  Minutter  efter  smider  Kusken  nogle  nøgne, 
afløvede  Grenstumper  ned  paa  Jorden. 

Den  skære  Poesi,  som  hviler  over  den  første  grønne 
Bøgegren,  gaar  ganske  vist  fløjten  under  slige  Forhold, 
men  det  er  der  vel  engang  ikke  noget  at  gøre  ved.  Skal 
en  stor  Hovedstads  Befolkning  under  en  Skovtur  i Maj 
have  Adgang  til  at  plukke  Bøgegrene,  maa  der  ordnede 
Forhold  til. 


GAMLE  EGE  I DYREHAVEN 


De  ældste  Ege  i Dy? 
rehaven  er  den  sidste 
Levning  af  den  oprin? 
delige  Skov,  saadan 
som  den  saa'  ud  for 
600 — 800  Aar  siden. 
Der  findes  nu  ikke 
mange  i Live  af  disse 
højt  bedagede  Træer, 
der  i Tidernes  Løb 
har  mistet  Grene  og 
Kronhvælv  og  som 
kun  staar  tilbage  med 
en  vældig  Stamme, 
endda  ganske  mørnet 
og  hul.  Til  Gengæld 
for  den  Livskraft,  de 
har  mistet,  har  de  nu 
faaet  Navn  og  er  ble? 
vet  mere  eller  mindre 


Skovfogedegen  ved  Klampenborg  Station. 

berømte.  Det  bedst  bevarede  og  smukkeste  Eksemplar  bærer 
Navnet  Skovfogedegen  og  staar  i Haven  umiddelbart  Syd« 
vest  for  Indkørselen  til  Klampenborg  Badeanstalt.  Man 
kan  se  Egen  fra  Vejen  og  ogsaa  herfra  faa  et  Indtryk 
af  dens  imponerende  Omfang  og  Ælde;  men  da  Stedet, 
hvor  den  staar,  paa  en  Maade  er  udskilt  fra  Haven,  og 
Forstvæsenet  har  betinget  sig  fri  Adgang  for  Publikum, 
bør  man  gaa  inden  for.  Først  herfra  viser  Egen  sit  Hul« 
rum,  om  hvis  Størrelse  den  unge  Dame,  der  støtter  sig 
til  dens  Side,  giver  et  godt  Begreb. 

I sin  Tid  benyttede  en  af  Dyrehavens  Vildtfogeder:  Jo« 
han  Georg  Weisler,  der  som  ung  var  indvandret  her  til 
Landet  fra  Bøhmen,  Egen  som  Bedestue.  Han  var  Katolik; 
hans  Hustru  og  Børn  Protestanter;  man  erindre  at  Reli« 
gionsfrihed  officielt  først  indførtes  her  i Landet  1849  ved 
Grundloven.  Han  var  derfor  i sin  Tro  en  ensom  Mand. 
Han  havde  i den  hule  Eg  ophængt  et  Krucifiks,  der  var 
medbragt  fra  hans  Hjemstavn,  og  ved  dette  holdt  han 
hver  Morgen  og  Aften  sin  Andagt.  Senere  byggede  han 
sig  en  lille  Bedehytte  umiddelbart  Syd  for  det  sydvestre 
Hjørne  af  Taarbæk  Kirkegaard.  I mange  Aar  var  »Weis« 
lers  Bedehytte«  kendt  af  Taarbækegnens  Folk,  og  endnu 
kan  man  i Jordsmonnet  finde  Spor  af,  hvor  den  har  staaet. 

En  anden  af  Dyrehavens  Vildtfogeder,  der  dengang 
havde  Embedsbolig  i det  bagvedliggende,  nu  ombyggede 
Hus,  benyttede  Egen  til  Tørveskur;  der  kunde  ligge  to 
almindelige  Læs  Torv  i dens  hule  Stamme. 

Klampenborgegen  kaldes  den  gamle,  halvtudgaaede  Eg, 
som  staar  lige  overfor  ved  Restaurationen  »Gamle  Klam« 
penborg«.  Dens  stærkt  knudrede,  opsvulmede  Rod  viser, 
hvad  den  gennem  Tiderne  har  maattet  døje  af  Hestebid 
dér  paa  Hjørnet  af  den  gamle  Holdeplads. 

Hjortekildeegnen  er  i Sandhed  den  mest  bedagede  af 
dem  alle,  idet  der  af  det  eengang  saa  mægtige  Træ  nu  kun  er 
en  Bul  igen.  Den  staar  paa  den  nordre  Ende  af  den  Eng 
— Hjortekildeengen  — der  breder  sig  ud  for  Blikket, 
naar  man  kommer  fra  Fuglesangsøen  og  gaar  mod  Ulve#« 
dalene.  Man  overser  let  den  gamle  Trærest,  skønt  den 
staar  ret  frit  og  i Virkeligheden  er  en  højst  seværdig  Træ« 

ruin.  Dens  Omfang 
er  ' betydeligt;  men 
Højden  er  ikke  meget 
over  Mandshøjde. 

Den  er  hul  og  fyldt 
op  med  Smuld;  det 
haarde  Skalved  har  et 
underligt  sort  og  sve* 
det  Skær. 

Der  har  været  Ild 
i Egen.  Folk  uden 
Forstaaelse  af  og  Pie* 
tet  for  denne  Rest  af 
vort  Lands  Natur  har 
Gang  paa  Gang  tændt 
Midsommerblus  i Ege* 
stubben;  men  allige* 
vel  er  der  vedvarende 
Liv  i det  gamle,  for* 
hutlede  Væsen,  Skal* 
veddet  bærer  et  Par 
enkelte  Smaagrene  og 
skyder  nye  Ris,  der 
hvert  Aar  løves.  Er 
den  end  en  Ruin,  — 
den  er  dog  vedva* 
rende  værd  at  se!  Endnu  1861  var  Træet  frugtbart. 

Ulvedalsegen  sftaar  umiddelbart  ved  Friluftsteatret  i 
Ulvedalene.  Skønt  der  ogsaa  har  været  Ild  i den  — 
et  Foderhus,  der  havde  Plads  tæt  ved  den,  brændte  i For* 
aaret  1913  — har  den  endnu  noget  i Retning  af  en  Krone, 
med  krogede  Grene  og  knudrede  Kviste.  Vel  er  ogsaa 
den  hul  indvendig  — man  kan  saaledes  se  den  helt  ned  i 
»Maven«,  der  er  saa  stor  som  en  lille  Stue  — men  Hulhed 
slaar  jo  ikke  straks  en  Eg  ihjel.  Den  kan  leve  paa  sin 
Skal  i mange  Aar,  blot  dens  Vanris  faar  tilstrækkelig  Lys 
og  Sol. 

En  femte  af  de  gamle  Ege,  som  Dyrehaven  gemmer  og 
som  Skæbnen  har  været  særlig  haard  imod,  er  Skydeegen. 


Skydeegen  N.  v.  for  Eremitagen. 
En  gammel  Jægerstand. 

Den  staar  østligt  i en  Gruppe  andre  gamle  Træer  i en 
Sænkning  umiddelbart  Nord  for  Eremitagen  og  Vest  for 
Raavadvej.  Træets  ene  Halvdel  er  borte,  muldnet  hen  og 
blæst  om,  saa  man  ser  kun  det  halve  af  det  lille  »Hus«, 
der  engang  var  indrettet  inde  i Egen.  Gaar  man  Egen 
nærmere  efter,  vil  man  hurtig  opdage  et  retvinklet  Hjørne; 
det  er  den  sidste  synlige  Rest  af  Dørkarmen.  Skraas  over# 
for  i Egebullens  tykke  Side  er  der  udstemmet  et  firkantet 
Hul,  som  ligner  et  Skydeskaar  i en  gammeldags  Murfæst* 
ning.  Det  har  da  ogsaa  før  været  anvendt  netop  til  at 
skyde  ud  igennem;  Egen  var  omkring  1840  Dyrehavens 
bedste  Skydetræ;  den  havde  en  smal  Dør,  saa  Jægerne, 
naar  han  var  kommen  ind,  kunde  lukke  for  sig.  Foruden 
det  endnu  eksisterende  Skydeskaar  havde  Egen  flere  andre, 
saa  Bøssen  kunde  bruges  i forskellige  Retninger. 

Peter  Liep,  Dyrehavens  tidligere  Skytte,  hvis  Navn 
stadig  lever  blandt  Publikum,  har  brugt  Træet  et  Utal  af 
Gange  til  at  gemme  sig  i,  dels  naar  han  skulde  skyde 
Krager,  som  Dyrehaven  den  Gang  vrimlede  af,  dels  naar 
det  gjaldt  om  at  faa  fat  i Vildt,  som  ikke  saadan  var  at 
gaa  til,  men  som  han  maatte  lade  jage  til  sig,  mens  han 
stod  skjult  i Skydetræet. 

Endnu  en  Eg,  der  i sin  Tid  synes  at  have  været  den 
pragtfuldeste  af  dem  alle,  skal  nævnes.  Man  plejer  at 
kalde  den  for  Mumien.  Den  staar  inde  i Bøgeskoven  midt 
mellem  Duschbad  Vildthus  og  »De  blaa  Bomme«  og  er  ikke 
saa  ganske  let  at  finde.  Med  Rette  forekommer  den  Ken* 
dere  at  være  en  Seværdighed!  Men  den  skal  ses  om  Som« 
meren,  naar  alt  rundt  om  dens  sorte,  døde  Skrog  er  eet 
grønt  Flor.  Da  virker  den  sært  paa  Beskueren  og  giver  en 
Fornemmelse  af,  hvad  det  er  at  være  glemt.  En  og  anden 
vil  maaske  sige,  at  man  skulde  fjerne  den  gamle  Rest,  der 
virker  saa  uhyggelig;  men  det  bør  man  raade  fra.  Saadan 
som  Mumien  staar  dér,  fortæller  den  om  de  Tider  for 
Menneskealdre  tilbage,  da  den  var  i Vælden  ....  inden 
Bøgen  voksede  op  og  dannede  den  ny  Skov. 

Da  den  tyske  Forstmand  von  Langen  anlagde  Klampen* 
borg  Plantning  d:  de  Træer,  som  nu  omgiver  den,  lod  han 
denne  Eg  staa  paa  Grund  af  dens  Størrelse.  I sin  Bog 

»De  danske  Skove«  nævner  Vaupel,  at  Egen  endnu  1863 
havde  faa  friske,  grønne  Grene. 

Smukke,  kraftige  Eksemplarer  af  gamle  Ege  i vel  be* 
varet  Skikkelse  ses  forøvrigt  hyppigt  paa  en  Tur  i Dyre* 
haven.  Paa  Ørnekuldsbakken  mellem  Kildesø  og  Fugle* 
sangsø  staar  flere,  og  blandt  dem  maa  den  paa  Sydøst* 
siden  af  Bakken  tæt  ved  Traadnættet  fremhæves.  Dens 
Rodgrene  staar  højt  over  Jorden  ud  til  alle  Sider,  og 
Stammen,  der  er  bugtet,  gaar  ind  i Kronen.  En  Bænk  er 
anbragt  under  den  og  byder  vid  Udsigt  over  Væddeløbs* 
banen.  Denne  Eg  er  det,  siger  man,  som  Oehlenschlåger 
omtaler  i Skt.  HansaftemSpil  i Sangen  om  den  gamle  Eg. 

Flere  andre  velbevarede  Ege  staar  ved  Eremitage  Vildt* 
hus  — og  langs  Hegnet  fra  Taarbæk  Kirke  til  Trepile* 
laage  træffes  hele  Grupper,  men  de  pragtfuldeste  ses  dog 
Sydvest  for  Rødebrohus  bag  ved  de  gamle  Tjørn,  hér 
staar  nogle  Stykker  med  rigtig  »Lyn  og  Torden«  i Kro* 
nerne.  Den,  der  vil  fange  et  Glimt  af  Oltidsskoven,  bør 
se  dem. 


KIRSTEN  PILS  KILDE 

Paa  Stenen  over  Kilden  staar: 

Det  Kilde  Væld,  som  her  sit  Udløb  haver  taget, 

Er  af  Kirstine  Pil  først  fundet  og  opdaget. 

An.  1583 

Men  nu  til  Manges  Lyst  og  Nøtte  sat  i Stand, 

Ved  Grev  af  Revenlau  som  Stiftsbefalingsmand. 

An.  1750. 

Ak,  hvor  hurtig  gaar  ikke  Forgyldningen  af  Sankte 
Gertrud!  — For  ikke  mange  Aar  siden  troede  man  om 
Kilden,  at  den  havde  hørt  til  de  saakaldte  hellige  Kil* 
der  — og  om  dens  Tilblivelse  gik  der  følgende  Sagn: 

En  ung,  uskyldig  Pige  boede  et  Sted  langt  ude  i Dyre* 
haven.  En  Aftenstund  forvilder  hun  sig  i den  mørke 
Skov,  hun  gaar  og  gaar,  men  opnaar  kun  at  komme  dy* 
bere  og  dybere  ind  i Skoven.  En  frygtelig  Angst  knuger 
hender,  en  brændende  Tørst  plager  hende  og  i sin  Nød 
anraaber  hun  Gud  om  Hjælp.  Og  se  — : Gud  bønhører 
hende  og  lader  pludselig  en  Kilde  springe  frem  ved 
hendes  Fod.  Hun  slukker  sin  Tørst  og  finder  omsider 
sit  Hjem. 

Fører  i Dyrehaven 

Nyere  Forskninger  tager  mere  prosaisk  paa  Jomfru 
Pils  Kilde!  De  holder  paa,  at  der  ingen  Anledning  er  til 
at  tillægge  den  ovenfor  citerede,  ukendte  Poets  Angis 


Kirsten  Pils  Kilde. 


velser  nogen  Værdi,  thi  Kirsten  Pils  Kilde  forekommer 
ikke  i de,  om  danske  Sundhedskilder,  udgivne  Skrifter, 
og  faa  Aar  efter,  at  Stiftsbefalingsmanden  ifølge  Ind* 
skriften  har  gjort  Kilden  i Stand,  vides  den  kendt  under 
Navnet  Brinckmanri  s Kilde.  Brinckmann  var  Danses 

mester  ved  den  franske  Hoftrup  og  opdagede  Kilden 
1720 — 25  paa  en  Spadseretur  i den  dengang  af  Køben? 
havnerne  lidet  kendte  og  lidet  besøgte  Dyrehave.  Han 
oprensede  Kilden,  satte  Sten  omkring  den  og  lavede 
Græsbænke  ved. 

Navnet  Brinckmanns  Kilde  — hedder  det  i Salmon? 
sens  Leksikon  — har  vistnok  kun  været  kendt  i en 
snævrere  Kreds  og  rimeligvis  i andre  Samfundslag  end 
dem,  der  i Begyndelsen  gæstede  Kilden.  Derimod  er  det 
sandsynligt,  at  adskillige  have  kendt  noget  til  en  køben? 
havnsk  Borgerkone,  Jordemoder  og  — som  det  synes  — 
klog  Kone  ved  Navn  Kirsten  Pil,  der  boede  i Larsbjørn? 
stræde.  Om  hende  ved  man  saa  meget,  at  det  ikke  er 
urimeligt  at  antage,  at  hun  har  henvist  sit  Klientel  til 
Kilden  i Dyrehaven  som  Sundhedskilde.  Endnu  1760  kan 
man  i »Berlingske  Tidende«  finde  det  saa  berømte  Kil? 
devand  averteret  til  Salg  under  den  simple,  ligefremme 
Betegnelse:  Kirsten  Pils  Kilde! 

Nu  drikker  man  ikke  mere  Vand  ved  Kilden.  Og 
Pavillonen  ved  Siden  af,  som  i vore  Fædres  Dage  var 
kendt  og  søgt  for  sine  udmærkede  Rystetoddyer,  har 
iført  sig  et  moderne  Traktørsteds  Klædebon. 


OEHLENSCHLÅGERS  TRÆ 

Det  er  ikke  hver  Mands  Sag  at  riste  sit  Navn  i et 
Træ!  Man  maa  kun  ridse  igennem  det  yderste  Barklag 
og  ikke  ned,  hvor  Saftvæksten  foregaar;  de,  der  skærer 
dybt,  opnaar  vel,  at  Bogstaverne  i Øjeblikket  staar  som 
indgraveret  i Træet;  men  naar  der  er  gaaet  nogle  Aar,  har 
Træet  dannet  som  et  Ar  over  Saaret  og  derved  re? 
pareret  Skaden,  — der  er  da  ikke  mere  noget  Navnetræk 
at  se. 

Fra  gammel  Tid  har  denne  »Risten  Navne  i Træer« 
været  Skik,  og  af  de  mange  velbevarede  Navne  og  Aars? 
tal,  der  findes  rundt  om  paa  de  store  Bøgetræer  i vore 
Skove,  ser  man,  at  Folks  Kendskab  til  at  udøve  Kunsten 
paa  rette  Maade  har  været  stor.  Især  Dyrehaven  er  natur? 
ligvis  fuld  af  Navne. 

Naar  De  fra  Klampenborg  kommer  ad  Fortunvejen  og 
har  passeret  Kirsten  Pils  Kilde,  kan  De  ved  at  gaa  60  Skridt 
ind  til  venstre,  mellem  en  Gruppe  meget  gamle  Bøge,  finde 
Oehlenschlågers  Træ.  (Se  Kortet.)  De  skal  se  tilvejrs,  for 

Indskriften,  der  staar  prentet  paa  Stammens  Nordvest# 
side,  er  i fuld  Mandshøjde. 

Om  dette  Træ  fortæller  hans  Datter,  Fru  Marie  Konow 
i sine  Barndoms#  og  Ungdomserindringer  følgende:  »I  Vin# 
teren  1838 — 39,  da  man  havde  opført  »Aladdin«,  fik  Fader  en 
god,  uventet  Indtrægt  og  han  besluttede  da,  at  vi  skulde  gøre 

os  lidt  tilgode  og  for 
første  Gang  tilbringe 
Sommeren  paa  Lan# 
det.  Vi  lejede  da  Or# 
druphøj,  hvorfra  vi 
daglig  gjorde  Ture, 
først  gennem  Ordrup# 
krat  og  Mosen,  senere 
i Dyrehaven. 

Træet  med  de 

mange  Navne  fra  Fa# 
ders  Barndom  besaa 
vi  og  Fader  har  i lange 
Tider  hvert  Aar  skaa# 
ret  et  Bogstav  i det 
lange  Navn,  som  han  i 
dette  Aar  fik  færdigt. 
Det  staar  lidt  inde  til 
venstre  paa  Vejen  til 
Fortunen,førmankom# 
mer  der, hvor  der  drejes 
af  til  Ulvebakkerne.« 

Det  er  en  høj,  slank  Bøg,  stærkt  kalvet  forneden  og 
fuld  af  udstraalende  Rodstykker.  Omtrent  i Mandshøjde 
staar  tydelig  prentet  i den  blanke  Stamme  Navnet  Oehlen # 
schlåger.  Det  er  skaaret  med  store  totommehøje  Bog# 
staver  og  det  er  tydelig  at  se  paa  disse,  at  de  ikke  alle 
stammer  fra  samme  Tidspunkt.  Rundingerne  i Begyndel# 
sesbogstavet  O har  Barken  saaledes  næsten  fyldt  ud,  men 
Knivens  Rids  staar  skarpere  og  skarpere,  jo  nærmere  vi 
kommer  Slutningsbogstavet  R.  Der  ligger  jo  ogsaa  13 
Aar  mellem  disse! 

Under  dette  meget  iøjnefaldende  Navn  er  Stammen 


Oehlenschlagers  Træ. 

fuld  af  en  Mængde  Krimskrams;  man  kan  dog  i anden 
Linie  skelne  et  »Gravkors«  og  »50«  — der  angiver  Aars* 
tallet  for  vor  store  Digters  Død.  Endvidere  i tredje  Linie 
et  »W.  M.  K.«,  antagelig  Forbogstaverne  for  hans  oven« 
for  omtalte  Datter  og  hendes  Ægtefælle.  Endelig  følger 
i fjerde  og  femte  Linie  en  Del  Aarstal:  1813,  19,  20,  21,  22, 
23,  27,  30.  I den  trapezlignende  Firkant  læses  tydelig  A.  G. 
O.  og  nogle  utydelige  Aarstal.  Bogstaverne  er  jo  For* 
bogstaverne  i Skjaldens  Navn:  Adam  Gottlob  Oehlenschla* 
ger;  Aarstallene  begynder  alle  med  17,  og  det  midterste 
synes  at  angive  1793  — da  var  Oehlenschlager  14  Aar. 
Det  synes  saaledes  at  være  netop  den  Del  af  Træet,  som 
Fru  Konow  sigter  til,  naar  hun  — som  citeret  ovenfor 

— skrev:  Træet  med  de  mange  Navne  fra  Faders  Barn* 
dom  .... 

Andre  Bogstaver  og  Aarstal  følger  og  en  yngre  Slægt 
har  naturligvis  moret  sig  med  at  give  sit  Besyv  med,  hvil* 
ket  yderligere  forvirrer.  Men  længst  nede  paa  denne  Side 
af  Stammen,  kan  den  opmærksomme  Iagttager  under  en  vis 
Belysning  tydelig  faa  fat  i en  Række  Aarstal:  1723,  1724, 
1725,  1726;  saa  staar  der  1801,  1802,  og  — nu  gaar  vi  op  til 
venstre  paa  Stammen  — 1803,  1804,  18....  nej,  Resten  er 
ulæseligt. 

1*801  er  et  Aarstal,  der  flere  Steder  gaar  igen,  ligesom 
det  i det  hele  taget  er  et  Aarstal,  man  hyppigt  finder  ind* 
ridset  i Dyrehavetræerne. 

Prægtigt  staar  endnu  denne  gamle  Bøg!  Slank  og  uden 
Kløfter  skyder  den  i Vejret,  indtil  den  øverst  oppe  danner 
sin  store  Krone,  der  hvert  Aar  holder  Løvet  usædvanligt 
længe.  Saa  tit  en  Storm  har  raset,  spørger  man  i Dyre* 
haven  med  Interesse  til  det  gamle  Træs  Skæbne,  Kammera* 
terne  rundt  om  styrter  omkuld,  nu  den  ene,  nu  den  anden 

— — hvor  længe  vil  Oehlenschlagers  Bøg  staa? 

DYREHAVSBAKKEN 

En  ældgammel  Trang  til  at  fejre  Midsommerfest  i det 
Grønne  synes  at  have  givet  Dyrehavsbakken  sin  Oprin* 
delse.  Det  smukke  Terræn  ved  Kirsten  Pils  Kilde,  Kilde* 

søen,  Kildeøen  og  selve  Kildebakken,  paa  hvis  Rygning  det 
meste  af  »Bakken«  stadig  ligger,  har  formentlig  efterhaanden 
tiltrukket  sig  Københavnernes  Opmærksomhed;  i stadig 
stigende  Grad  er  Folk  strømmet  derud  i Kildetiden. 

Omkring  1780  begynder  Dyrehavsbakken  for  Alvor  at 
komme  i Ry  for  sine  Forlystelser,  med  Dans,  Telte,  Op* 
træden  af  Jonglører,  Beridere,  Liniedansere  o.  s.  v.,  og  den 

bliver  fra  nu  af  et  ah 
mindeligt  Samlingssted  i 
Sommermaanederne  for 
alle  Samfundsstænder  — 
et  Sted,  hvor  man  or* 
dentlig  slog  Gækken  løs! 

Fra  Aaret  1800  haves 
en  Rentekammerskrivel# 
se,  hvorefter  Kildetiden 
bestemmes  til  3 Uger, 
udover  hvilket  Tidsrum 
det  ikke  maa  tillades  »at 
have  Telt  i Jægersborg 
Dyrehave«;  af  samme 
Skrivelse  ses  det  endvb 
dere  ogsaa,  at  det  danske 
Kancelli  er  blevet  tilskre# 
vet  om  at  foranstalte,  at 
Politianordningen  paa  det 
nøjeste  overholdes  til  »at 
forebygge  Uorden  og  Usædelighed  i Jægersborg  Dyrehave  i 
Kildetiden«. 

»Bakkens«  Glansperiode  falder  i Begyndelsen  af  det  for* 
rige  Aarhundrede,  særlig  i Frederik  den  VI’s  og  Christian 
den  VIII’s  Tid.  Disse  Konger  gav  »Bakken«  et  fashiona* 
belt,  næsten  nationalt  Præg  ved  deres  officielle  Besøg  een 
Gang  hver  Sommer,  og  Digterne  kappes  om  at  forherlige 
den.  Senere,  da  Tivoli  blev  aabnet  i 1843,  gaar  det  tilbage 
med  Dyrehavsbakken. 

Paa  de  senere  Aar  synes  det  dog,  som  »Bakken«  skal 
komme  paa  Mode  igen.  Det  noget  raa  og  tøjlesløse  Liv, 
som  den  fra  Slutningen  af  forrige  Aarhundrede  har  været 


Dyrehavsbakken  c.  1800. 

berygtet  for,  er  ved  at  vige  Pladsen  for  mere  ordnede 
og  for  det  brede  Publikum  tilgængelige  Forhold;  den  garns 
meldags  uskyldige  Moro  kommer  mere  og  mere  i Kurs. 
Hertil  har  fortrinsvis  »Bakkens«  egne  Folk  selv  bidraget; 
de  har  slaaet  sig  sammen  i en  Teltholderforening  og  søger 
gennem  denne  at  tilvejebringe  Muligheder  for  i Sommers 
tiden  at  skabe  et  sundt  og  muntert  Folkeliv  paa  den  gamle 
Dyrehavsbakke. 


Det  er  2’  Pinsedag! 

Fra  Kælder  til  Kvist  ligger  Hovedstaden  tom;  kun 
Politibetjenten  sveder  paa  Hjørnet  og  mellem  Kurve 
fulde  af  Brød  sidder  en  lille  Bagerjomfru  glemt  i Butis 
ken. 

Dyrehaven  staar  løvet!- 

De  store  Træer  og  de  smaa  Træer,  ja,  selv  Risbøgene 
i Fortunens  Indelukke  har  skudt  nye  Blade.  Skovbuns 
dens  fjorgamle  Lapper  er  ikke  mere  at  se,  Anemonerne 
breder  sig  i Tæpper,  og  Græsset  troner  frem  i høje 
Totter,  Violerne  skinner  blaa,  Smørblomsterne  gule  og 
Bukkaren  hvid  — i tætte  Klynger  hænger  Skovsyren 
ned  fra  Bøgestammerne. 

Den  første  Ungdom  ses  paa  det  Lag  Kl.  5 Morgen, 
Arm  i Arm  eller  med  hinanden  tæt  omkring  Livet.  Der 
hænger  en  Duft  efter  dem  i Kupéerne  — en  Duft  af 
Renvask  og  nystivede  Kjoleliv  .... 

— Søde  Adolf! 

— Dejlige  Sofie! 

Saadan  begynder  de  allerede.  For  de  kan  holde  ud 

— lige  til  Aften! 

Næste  Tog  bringer  nye  Ladninger;  det  skummer  og 
bruser  ind  over  Dyrehaven  med  nye  Menneskemasser. 

Den  Dag  har  »Bakken«  sin  Aabningsdag!  Dens  far# 
verige  Boder,  dens  nyspændte  Telte  lyner  i Solen.  Ka# 
rusellerne  snurrer,  Kastegyngerne  gaar,  Pjerrot  sveder 

— og  hvert  Øjeblik  maa  Udraaberne  ind  og  klare  Røsten. 
Djævelsk  sort  Kaffe  serveres  Side  om  Side  med  gyldent, 
skummende  01,  mens  Røgsløret  fra  Falanxer  af  tændte 
Cigarer  ligefrem  kappes  med  Støvet  Saa!  Dér  gik  en 
Ballon  til  Vejrs  fra  en  Dreng  — aah,  op  mellem  Bøge# 
løvet! 

Til  en  Side  af  Vejen,  midt  ude  i Solen,  ligger  et  pur# 
ungt  Par.  Han  strækker  sig  paa  Ryggen,  rygende  sin 
Cigaret;  hun  ligger  med  en  iøjnefaldende  Ømhed  bøjet 
over  ham;  hun  ser  og  ser  paa  denne  Vidunderlighed,  der 
er  hendes.  Hvert  Fnug,  der  falder  paa  hans  Kind,  puster 

hun  bort,  hver  Myg  jager  hun  væk  — det  er  den  skinbar* 
lige  Lyksalighed! 

Et  andet  Sted  har  en  gammel,  graanet  Mand  taget 
Plads  paa  et  Stykke  Kløvebrænde.  Han  er  ikke  vel* 
klædt,  heller  ikke  daarlig  klædt  — han  ser  nærmest  ud 
til  at  være  ribbet  for  en  Del  af  Livets  Lykke.  Alene  paa 
en  Pinsedag,  spisende  sit  medbragte  Smørrebrød:  et 
haardkogt  Æg  til  fire  halve  Stykker  — ja,  men  han  har 
jo  Livet  summende  omkring  sig! 

Og  midt  i »Bakkens«  Hurlumhej,  paa  en  Græsplet  for 
sig  selv,  sidder  en  Moder  med  sine  Børn.  Alle  er  i 
Pinsestadsen.  To  har  hun  klods  op  ad  sig;  de  holder  en 
Banan  i hver  Haand.  Den  mindste  ligger  ved  Brystet 
og  tager  til  sig  af  det.  Selv  sidder  hun  og  spiser  af  en 
Vaffel,  formet  som  Kræmmerhus  og  fyldt  med  Krem. 
Hun  er  Enke;  — sortklædt. 

Livet  pulserer  her!  Og  glade  Mennesker  gør  andre 
glade;  Naturens  Opvaagnen,  den  begyndende  Sommer, 
fylder  Luften  med  en  Overflod  af  Mod  og  Forhaabnin* 
ger;  nu  lyder  en  Sangforenings  mandsstærke  Kor,  nu 
giver  en  Kæmpegramofon  en  kendt  Melodi  til  Bedste, 
og  ind  imellem  skratter  Latter,  Tilraab  og  Brus  af  Tale 
....  som  Braad  og  Brænding  af  Menneskehavets  Bølge* 
slag. 

Og  Larmen  stiger  og  Lystigheden  vokser  ....  Pinse, 
Pinse  ....  »Skoven  har  lukket  op!« 


Billedet  skifter. 

Boderne  er  skoddet  for  og  spigret  til.  Den  dejlige 
Esmaralda  stikker  ikke  mere  sit  lokkede  Hoved  ud  bag 
Skærmbrædtet;  en  moderne  Elverpige,  der  daarer  den 
skovsøgende  Ungersvend!  Der  er  tomt  og  dødt  nede 
omkring  Valhallas  Kabinetter;  Laurbærtræerne,  der  stik* 
ker  visne  op  fra  de  grønne  Ballier,  er  stuvet  i Klump, 
og  Gruset  er  omhygeligt  skrabet  sammen  og  fyldt  i 
store  Cementtønder;  — saa  har  man  det  til  næste  Aar! 

En  Kat  kommer  listende  langs  Facaden.  Den  sniger 
sig  som  en  Maar,  standser  pludselig,  da  den  ser  Dem, 
og  snurrer  omkring  med  et  Vræl;  den  er  et  af  »Bakkens« 
glemte  Husdyr,  der  nu  forlængst  er  blevet  vild! 

Det  drypper  i eet  Væk  fra  Tjærepaptagene.  Bliver 
Bløden  for  slem,  er  man  glad  ved  at  staa  hér  og  ride 
Bygen  af,  mens  man  kigger  ned  ad  Keglebanen.  Potten 
er  ude  — forlængst!  Tavs  og  stille,  forladt  af  Guder  og 
Mennesker,  ligger  »Bakken«  — forladt  af  Minderne. 
Bare  Stormen  gaar  ud  og  ind  gennem  Danseestraderne 
og  giver  Tonen  an,  mens  Regnen  ad  primitive  Nedløbs* 
rør  og  Render  laver  mixed  drinks  og  cocktails  om  i Sølet. 

Vinterdag  i Dyrehaven.  Maleri  af  V.  Kyhn. 

Kafé  »Transvaal«  er  en  Kahyt,  der  ligesom  er  stran# 
det  hér  og  skyllet  op.  Døren  er  laaset  og  indvendig 
barrikaderet  med  Diske  og  Borde.  Det  rumsterer  svært 
derinde,  spøger  fælt  — det  er  Maaren,  der  er  begyndt 
sine  Frierdanse.  Alt  det  kigger  De  Dem  til  gennem 
Vinduet!  I Køkkenet  ligger  en  Stump  af  et  Spejl,  en 
Skruppe,  en  Redekam  og  en  lille  Flødekande  ....  Tak, 
min  Smukke,  piber  Vinden,  tak  for  Kaffef 
Det  er  Vinter  paa  Dyrehavsbakken. 

FUGLESANGSØEN 

Som  en  Dejlighed  for  sig  selv  ligger  Fuglesangsøen! 
Enhver  veed,  den  ligger  Syd  for  Fortunvejen,  gemt  mel# 
lem  Bakker  og  kranset  af  kuplede  Bøge.  Kommer  man 
fra  »Posemand«  og  brøler  ud  over  den:  Hallo,  min  elskede 
Kristine!  faar  man  Svar  tilbage  i et  Ekko  af  den  anden 
Verden. 

Det  er  godt,  at  kun  de  færreste  kender  dette  impone# 
rende  Ekko,  ellers  vilde  der  ikke  være  til  at  faa  Ørenlyd; 
i Forvejen  synger  Drossel,  Solsort  og  Munk  i Træerne  om 
dens  Bredder,  Musikken  fra  »Bakken«  bliver  ligefrem  melo# 
disk,  inden  den  naar  did,  og  paa  smukke  Sommeraftener, 
hvor  Myg  og  Mennesker  sværmer,  staar  der  en  stille,  men 
vedholdende  Summen  op  fra  de  enlige  Bænke  tæt  derved. 

Idylliske  Fuglesangsø!  Maaske  Oktober  med  sine  stærke 
Farver  kan  male  os  Partier  i Dyrehaven,  der  er  smukkere, 
men  ved  Midsommertid  kommer  ingen  anden  Flet  paa  SF 
den  af  Dig  — og  det  er  for  Dine  Aakanders  Skyld,  at  Du 
bærer  Prisen.  Hvide  Aakander  blomstrer  vel  hér  og  dér  i 
hvert  andet  Mosehul  Landet  over;  men  i Fuglesangsøen 
blomstrer  de  i Tusindtal  — et  Pragtsyn  at  se! 

Som  Bellis  paa  en  Eng  stikker  deres  skinnende  Hove? 
der  op  af  Græsset,  saadan  dukker  hér  Nøkkeroserne  frem 
af  Søens  blanksorte  Vand,  der  lig  et  kulsort  Daaskind  lig? 
ger  spændt  ud  til  Tørring.  De  store,  hjerteformede  Aa? 
kandeblade  flyder  Side  om  Side  med  Blomsterne,  og  naar 
Kastevindene  jager  frem  over  de  mørkløvede  Kroner  og 
slaar  ned,  vender  de  alle  Bladenes  rustrøde  Underside  i 
Vejret,  saa  det  glimter  og  lyner  og  ser  ud,  som  var  det 
Vildællinger,  der  dykkede. 

Hvem  der  kunde  naa  en  af  disse  blomstrende  Aakander! 

Lige  ved  Fuglesangsøen,  med  Indgang  fra  Dyrehaven, 
ligger  de  to  smaa  Traktørsteder  Studenterkilden  og  Kom 
gekilden.  Fra  Stien  Syd  om  Søen  har  man  en  god  Ud? 
sigt  over  Væddeløbsbanen. 


FORTUNEN 

Er  en  af  Dyrehavens  kendteste  Steder.  Den  har  op? 
rindelig  været  Embedsbolig  for  Dyrehavens  overordnede 
Forstembedsmand;  men  er  forlængst  nedlagt  som  saadan 
og  er  nu  udelukkende  Restauration  og  Skovhotel.  Den 
ligger  overordentlig  smukt,  lige  udenfor  Dyrehavehegnet, 
med  vid  Udsigt  over  Ermelunden  og  Bernstorff. 

Fra  Fortunen  fører  Kongevej,  Dronningevej  og  Mande? 
hovedvej  gennem  det  smukke  »Fortunens  Indelukke«.  Her? 
inde  staar  Træerne  tæt,  og  Tykningerne  er  udstrakte  som 
Engene  i Dyrehaven;  hér  træffer  man  den  Natur  og  den 
Fred,  som  Dyrehavens  aabne  Højskov  ikke  kan  byde  paa. 


Parti  Ira  Indelukket. 

Et  særligt  bemærkelsesværdigt  Sted  er  »Egedalen«,  hvor 
en  Samling  gamle  Ege  staar  omgivet  af  Naaletræer  og  ung 
Bøgeskov;  her  hersker  selv  paa  Søndage  en  idyllisk  Skov? 
ensomhed. 

Fortunens  Indelukke  er  for  Størstepartens  Vedkom? 
mende  anlagt  1737  af  Overjægermester  v.  Gram.  Dets 
sydligste  Del,  der  kaldes  »Ranglerne«,  er  dog  langt  yngre. 


ULVEDALENE 

Er  Dyrehavens  mest  bakkede  Parti!  Den  største  af 
Bakkerne  hedder  »Evighedsbakken«;  — maaske  paa  Grund 
af  dens,  efter  danske  Forhold,  usædvanlig  stejle  Form  har 
Københavnerne  døbt  den  om  til  »Djævlebakken«,  under 

hvilket  Navn  Bakken  efterhaanden  er  bedst  kendt.  Til 
de  andre  mindre  Bakker  har  ogsaa  Publikum  fundet  Navn; 
een  kalder  man  »Kamelryggen«,  en  anden  »Svineryggen«. 


Friluftsteateret. 


Paa  den  anden  Side  Evighedsbakken  ligger  den  lille 
skumle  Skovsø  »Korshullet«;  den  blev  i sin  Tid  malet  af 
Thorvald  Niss  og  Billedet  udstillet  paa  Wienersalonen. 
Niss  høstede  stor  Berømmelse  paa  det  Billede  og  fik  Mes 
dalje  for  det,  saa  Skovsøen  hedder  nu  altid  mellem  Dyres 
havens  talrige  Kunstnere  »Medaljehullet«. 

Indhegningen  paa  Bakken  øst  for  »Korshullet«  benævnes 
»7’  Afdeling«.  Af  saadanne  Indhegninger  findes  der  flere  i 
Dyrehaven;  paa  denne  Maade  søger  man  stykkevis  at  fors 
ynge  Skoven. 

Næst  efter  Dyrehavsbakken  er  Ulvedalene  efterhaans 
den  blevet  Dyrehavens  mest  besøgte  Sted.  Hér  mellem 
Bakkerne  har  nemlig  Friluftsteateret  sin  Plads  og  her  fores 
gaar  om  Vinteren  Hovedstadens  fashionable  Sportsliv. 

Friluftsteateret,  der  bygges  paany  fra  Grunden  hvert 
Aar,  havde  sin  første  Sæson  i Sommeren  1910.  Det  er  skabt 
af  Redaktør  Cavling,  Konsul  Nørgaard  og  Professor  Vils 
helm  Andersen  og  holdes  i Reglen  kun  aabent  i de  første 

Sommermaaneder  (Juni — Juli).  Det  første  Stykke,  der  op* 
førtes,  var  Oehlenschlagers  »Hagbarth  og  Signe«;  det  havs 
de  en  stor  Succes.  Siden  er  Teatret  indgaaet  som  fast 
Led  i Københavnernes  Sommerforlystelser,  og  det  kan 
glæde  sig  ved  en  stor  Tilstrømning  og  en  usædvanlig  Inter# 
esse.  Den  Turist,  der  gæster  Hovedstaden  i Dyrehavsspil# 
Sæsonen,  bør  ikke  forsømme  at  aflægge  Friluftsteatret  et 
Besøg;  paa  en  smuk  Sommeraften  vil  han  dér  modtage 
uforglemmelige  Indtryk. 

Om  Vinteren  byder  Ulvedalene  paa  det  fornøjeligste 
Sportsliv. 


EREMITAGEN 

Paa  Dyrehavens  højeste  Punkt,  med  henrivende  Udsigt 
over  Skoven,  Sundet  og  Sletten  ligger  det  smukke  Jagtslot 
Eremitagen;  det  er  opført  i Aaret  1736  af  Thurah,  medens 
Chr.  d.  VI  var  Danmarks  Konge. 

»Tæt  ved  det  Sted,«  fortæller  Bygmesteren  selv, 
»hvor  denne  nye  Bygning  staar,  stod  tilforn,  paa  en  af 
Jord  opkastet  Høj,  et  lidet  Hus,  som  af  Højsalig  Kong 
Christian  den  Femte  var  bleven  oprejst  og  kaldet  ved 
det  Navn  Eremitage,  fordi  Hans  Majestæt  efter  fuldendt 
Jagt,  sædvanlig  traadte  af  dérudi  for  samme  Steds  at 
spise  i Enrum.  Men  som  dette  Hus  var  meget  lidet,  og 
tilsidst  ganske  forfalden,  befalede  Hans  Majestæt  Høj# 
salig  Kong  Christian  den  Sjette  at  oprette  her  paa  Ste# 
det  en  større  og  anseeligere  Bygning,  og  befalede  mig 
Allernaadigst  at  udføre  dette  Forehavende,  ligesom 
Hans  Majestæt  og  selv  behagede  at  fastsætte  Husets 
Størrelse,  som  skulde  være  tredve  Alen  i Længden  og 
tyve  i Bredden. 

Bygningen  er  uden  og  inden  med  mangfoldige  Zirater 
prydet;  især  betragter  man  den  forreste  Facade  imod 
Skoven  og  den  bageste,  som  vender  imod  Søen.  Begge 
er  saavel  som  Side#Facaderne  af  Bygningen  meget  zir# 
lige,  og  efter  den  moderne  Bygnings#Konstes  Regler  op# 
førte. 

Paa  den  forreste  og  fornemste  Facade,  som  vender 
imod  Skoven,  ser  man  blandt  andet  over  det  midterste 
Vindue  udi  den  øverste  Etage  Højstbemeldte  Kong 
Christian  den  Sjettes  Bryst#Billede  i hvid  italiensk  Mar# 
mor  udhugget,  hvor  Billedhuggeren  har  havt  den  Lykke 

temmelig  nøje  at  træffe  Højstbemeldte  Herres  Ansigt 
o.  s,  v.« 

Det  vil  imidlertid  føre  for  vidt  at  anføre  hele  Arkitek? 


Eremitagen. 


tens  Beretning;  vi  maa  indskrænke  os  til  nogle  Enkelthe* 
der,  der  er  af  Interesse. 

Gennem  den  store  ejendommelige  Kælderhvælving  i 
Nordsiden  af  Slottet  kommer  den  Besøgende  til  de  for 
Publikum  tilgængelige  Værelser  i Stueetagen.  Paa  Vejen 
op  lægger  man  Mærke  til  de  store  Kronhjortegevirer,  der 
pryder  Loftsbuerne  i Kælderetagen;  de  er  alle  fra  Hjorte, 
der  har  levet  i Dyrehaven  og  indsamlet  i Tidens  Løb;  især 
et  Par  enkelte  saakaldte  »deformerede«  Gevirer,  hvoraf 
det  ene  Sæt  giver  Indtryk  af  en  hel  lille  Kratskov,  er  Sjæb 
denheder,  der  vil  interessere  Jægere. 

Væggene,  som  indeslutter  Trappegangen,  er  beklædt 
med  blaa  og  hvide  Fliser  efter  hollandsk  Art,  hvilket  — • 
som  det  hedder  i Bygmesterens  Beskrivelse  — »baade  er 
net  og  gør  en  meget  god  Virkning  i Øjnene«.  Flisernes 
Bundfarve  veksler;  nogles  er  blaalig,  andres  gullig,  medens 
Figurernes  Farve  er  blaa.  De  fleste  af  Billederne  paa  Flb 
serne  gengiver  Jagtscener,  og  det  er  interessant  at  lægge 
Mærke  til,  at  der  blandt  disse  Hundreder  af  hollandske 
Kakler  ikke  findes  to,  der  er  ens.  Hovedmotiverne,  saa* 
som  Jægeren,  Hjorten,  Haren,  Ræven,  Hunden  m.  m.,  gaar 
vel  igen;  men  der  er  i hvert  enkelt  Tilfælde  en  større  eller 

mindre  Forskellighed  i Udførelsen.  Snart  gaar  Jægeren 
med  et  Valdhorn  under  Armen,  snart  med  en  Bøsse  paa 
Nakken,  snart  med  et  Spyd  i Haanden.  Paa  en  af  Kak* 
lerne  skyder  han  en  Bøsse  af,  saa  der  staar  en  vældig 
DampskorstenssRøgsky  om  ham.  Snart  ses  Hjorten  sid* 
dende  foran  et  Hegn,  snart  bag  et  Hegn;  paa  en  tredje  af 
Kaklerne  sidder  den  midt  i Skoven  eller  paa  en  Mark  mel* 
lem  Høje,  bevokset  med  Bregner.  Ogsaa  Hare*Motivet  er 
der  gjort  meget  ud  af.  Paa  en  af  Fliserne  sidder  »Morten« 
og  pudser  sig  om  Næsen  med  sine  Forben;  paa  en  anden 
er  han  gaaet  i Leje  mellem  sine  Fæller,  nogle  morsomme, 
rundbagede,  langørede  »Kaniner«!  Endnu  skal  nævnes 
Kaklerne,  der  fremstiller  Scener  fra  Parforcej agten;  med 
megen  Fantasi  er  Jægeren  fremstillet  snart  ridende  paa 
Hjort,  snart  paa  Hund.  I det  hele  taget  er  Trappegangen 
med  sine  ud  af  eet  Stykke  Træ  haandudskaarne  Ballustre, 


Salen  i Eremitagen. 

sine  Dørportaler  og  hele  rene,  enkle  Stil  en  Seværdighed. 
En  af  vore  bekendte  Arkitekter  har  udtalt,  at  det  var  en  af 
de  smukkeste  Trappegange  i Danmark. 

»Salen  i den  anden  Etage  er  meget  zirlig,  yndig  og 
fornøjelig,«  hedder  det  i de  Thurahs  Beretning.  »Gulvet 
er  med  sorte  og  hvide  Marmor?Fliser  belagt,  og  Loftet 
med  meget  rigt  Stuccator*Arbejde  ziret,  som  forestil* 
ler  allehaande  Jagttøj  og  Jagtredskaber,  dels  forgyldte, 
dels  udstafferet  med  deres  tilhørende  egentlige  Farver. 
....  Lige  over  for  Caminen,  paa  den  anden  Væg,  er  et 
meget  kunstigt  Stykke  i temmelig  stor  Forhøjning  i 
Gips  forestillet,  visende  Diana  udi  Badet  og  Actæon, 
som  efter  Fabelen  bliver  forvandlet  til  en  Hjort  ....« 

'Denne  Sal  er  nu  restaureret  og  gør  ved  den  Anven* 
delse,  der  er  gjort  af  Spejlglas  i Loft  og  langs  Vægge,  et 
højst  ejendommeligt  Indtryk.  »Ved  første  Aasyn  lader  det  — 
siger  den  gamle  Beretning  — som  om  man  saa’  ind  i Luften.« 

Den  gamle  Skik,  at  fornemme  Folk  holdt  talrigt  Tje* 
nerskab,  og  at  Tjenere  medtoges  af  indbudte  Gæster, 
voldte,  at  der  kunde  være  flere  Tjenere  end  Bordfæller 
ved  større  Selskaber  og  gjorde  Maaltidet  til  en  Plage, 
da  fortrolig  Samtale  og  Skæmt  derved  udelukkedes. 
Man  fandt  derfor  paa  at  spise  »en  ermitage«;  det  vil 
sige,  at  man  indrettede  Borde,  som  ved  Mekanik  løf* 
tedes  dækkede  op  gennem  Gulvet  fra  et  Anretter* 
værelse  neden  under. 

Eremitageslottet  var  netop  indrettet  saadan  med 
Jagtmaaltider  for  Øje;  herom  hedder  det: 

»I  den  underste  Etage  har  man  allene  at  bese  den 
kunstige  Machine,  ved  hvis  Hjælp  Mad  og  Drikke  bli* 
ver  ført  op  og  ned  til  og  fra  det  Kongelige  Taffel  i 
det  andet  Stokverk  . . . . « 

Det  omfangsrige  Rum,  hvori  Elevatoren  fandtes,  staar 
endnu;  men  selve  »den  kunstige  Machine«  er  borte. 

Eremitagen  er  Danmarks  eneste  kgl.  Jagtslot.  Af  sin 
eengang  saa  store  Pragt  har  Slottet  nu  kun  den  ydre  til* 
bage,  indvendig  staar  det  nu  saa  godt  som  tomt.  I Kælde* 
ren  er  der  Restauration;  F Sal,  hvor  Slotsforvalteren  har 
Bolig,  er  ligeledes  tilgængelig  for  Publikum;  2’  Sal  er  forbe* 
holdt  Kongen  og  bliver  brugt,  naar  der  afholdes  kgl.  Jagt 
i Fortunens  Indelukke  eller  i det  nærliggende  Jægersborg 
Hegn. 

Som  Kuriosum  fortjener  endnu  at  anføres,  at  E.  engang 
har  været  bestemt  til  at  nedrives,  samt  at  den  en  Tid  lang 
har  været  ude  af  Statens  Eje  og  tilhørt  en  Privatmand. 
Slottet  var  den  Gang  takseret  til  800  Kr. 

I E.s  Restaurationshave  ses  en  aflang  Jorddynge,  hvori 
der  nu  er  Iskælder.  Jorddyngen  har  oprindelig  været  tænkt 
som  en  Skanse  og  er  i sin  Tid  — rimeligvis  som  Øvelses* 
arbejde  — opkastet  af  Landkadetter,  der  har  maattet  trille 
Jorden,  Bør  for  Bør,  fra  det  flade  Vandhul,  der  ligger  lige 
nedenfor  Slottet  ved  Magasinet. 

EREMITAGESLETTEN 

Eremitagesletten  har  en  Størrelse  af  c.  400  ha. 

Tæt  Sydvest  for  Jagtslottet,  paa  begge  Sider  af  Konge* 
vejen  ned  til  Stokkerupskæret,  ses  en  Del  Smaahøje  og  For* 
dybninger  i Grønsværet.  Disse  iøjnefaldende  Ujævnheder 
er  de  endnu  synlige  Rester  af  Landsbyen  Stokkerup,  der 
nedlagdes  1670  for  at  Vildtet  kunde  faa  Bymarkerne  til 
Slette.  Ude  i selve  Kæret  skimtes  under  visse  Isforhold 
Byens  Brønd,  og  i de  nærliggende  Trægrupper  træffer  man 
endnu  paa  Murbrokker,  stammende  fra  Byen. 

I April  vaagner  Sletten  af  sin  Vinterdvale!  Græsset 
grønnes,  Gaaseurterne  staar  i Flor  og  Skovløberne,  der 
alle  har  visse  Beværtningsrettigheder,  bereder  sig  paa 
Sommerkampagnen.  Allerede  har  de  første  Golfspil* 


Kronhjort  paa  Eremitagesletten. 


Fører  i Dyrehaven 

lere  vist  sig,  Boldene  flyver  atter  over  Stokkerupkæret 
og  ind  over  »Højene«,  det  populære  Navn  for  de  paa 
Sletten  værende  Trægrupper.  Dyrene  triner  om  i Smaa? 
flokke  og  gnaver  friske  Spirer,  de  har  gode  Stunder  nu, 
efter  at  Vildtskydningen  for  i Vinter  er  indstillet,  og 
deres  frygtede  Fjende,  Skytten,  har  smurt  sin  Riffel  ind 
og  hængt  den  paa  Knag. 

Men  Grønsværet  er  fuld  af  Fugt,  og  umaadelige 
Stærflokke  trækker  rundt  og  napper  Orm  — først,  naar 
Vinden  har  tørret  og  selve  Solen  en  Tid  lang  har  boltret 
sig  i Græsset,  kommer  Københavnerne  ud.  Parasoller, 
Slør,  hvide  Liv  og  Lommetørklæder  lyser  frem  overalt 
— da  blomstrer  Sletten. 


ENGLÆNDEREGEN 

Der  findes  en  Skat  begravet  i Dyrehaven,  en  Skat  i 
veritable  Guldmønter;  — hver  Gang  et  gammelt  Træ  gaar 
omkuld  og  ligger  med  det  mørnede  Rodvæv  i Vejret,  haster 
Skovarbejderne  did: 

— Skulde  det  monstro  være  under  det,  at  den  engelske 
Regimentskasse  er  skjult? 

Da  Englænderne  i 1807  laa  foran  København,  var  der 
to  engelske  Soldater,  som  saa’  deres  Snit  til  — efter  at  de 
havde  slaaet  Foureren  ihjel  — at  røve  Regimentskassen. 
De  gravede  den  ned  i Dyrehaven,  og  Forbrydelsen  blev  ah 
drig  opdaget. 

Mange  Aar  gik  hen,  indtil  Forstvæsenet  en'  skønne  Dag 
gennem  Udenrigsministeriet  blev  anmodet  om  at  eftersøge 
Pengekassen.  Den  ene  af  Soldaterne  havde  nemlig  paa  sit 
Dødsleje  betroet  Præsten  sin  Skyld  og  nøje  angivet,  hvor 
Kassen  var  gemt.  Ordren  lød  paa  at  grave  under  en  frit? 
staaende  Eg  umiddelbart  Nordost  for  Eremitagen!  Nu  fin? 
des  der  ingen  anden  fritstaaende  Eg  paa  det  angivne  Sted 
end  netop  den  hér  nævnte.  Efterforskningsarbejdet  blev 
ogsaa  meget  omhyggeligt  udført;  men  Skatten  fandtes  ikke. 
Eet  opnaaede  man  imidlertid:  at  redde  Egen;  den  stod  med 
halvvissen  Top  og  tørre  Grene,  som  var  den  ved  at  gaa 
ud;  men  efter  at  der  saaledes  var  frisket  op  rundt  om  dens 
Rødder,  gav  den  sig  paany  til  at  skyde  og  har  lige  siden 
hint  Aar  hver  Sommer  staaet  med  frodige  Skud. 

DE  GAMLE  HVIDTJØRN 

Hører  til  Dyrehavens  Seværdigheder! 

Tjørnen  bliver  jo  ellers  altid  Busk,  hvis  Grene  gaar  ned 
til  Jorden;  men  i Dyrehaven  er  disse  nedre  Grene  ædt  bort, 
saa  Træets  Stamme  er  blevet  synlig.  Det  er  især  det,  der 
vækker  Opmærksomhed!  Oprindelig  har  Tjørnene  dannet 
Underskov  i den  store  Egeskov,  som  Dyrehaven  engang 
har  været;  befriet  for  Egene  har  de  faaet  en  stærkere 
Vækst  og  været  i Stand  til  at  naa  den  store  Udvikling.  Nu 
staar  de  i to  Lunde;  — de  yngre  Tjørn  tæt  ved  Taarbæk 
Kirke  og  de  ældre  Tjørn  mellem  Springforbi  og  Vejen  til 
Raavad.  Det  er  de  sidste,  hvis  Alder  ligger  mellem  2 — 300 
Aar,  der  er  en  Betragtning  værd  og  som  navnlig  i Blom? 
stringstiden  — sidst  i Maj  — er  Genstand  for  alles  Beun? 
dring. 

Tænke  sig,  at  disse  gamle,  forgnavede  og  forkradsede 
Tjørn,  de,  hvis  Stammer  er  saa  mærkede  af  Hestebid, 
at  Ar  knudrer  sig  ved  Ar,  hvor  ikke  ligefrem  store 
Stykker  af  selve  Vedkærnen  er  gnavet  bort  — tænke 
sig,  at  de  formaar  at  skabe  et  saadant  bugnende  Myl? 
der  af  Blomster.  Om  det  saa  er  Stumperne,  de  Tjørn, 
der  bare  har  otte,  ti  grønne  Kviste  paa  en  tør  Pind, 
saa  blomstrer  de!  Om  de  ligger  hen  ad  Jorden  og  har 
taget  for  sig  med  de  nederste  Grene,  ved  hvis  Hjælp 
de  endnu  holder  Stammen  saa  nogenlunde  fri  af  Græs? 
set  — saa  blomstrer  de!  De  slanke  Tjørn,  de  knud? 
rede  Tjørn,  de  bovlamme,  de  pukkelryggede,  de  med 
Hovedet  under  Armen  og  de  uden  Hoved,  men  som  blot 
åf  hele  Kronens  før  saa  bugnende  Hvælv  har  et  grønt 
Skud  tilbage  — alle  blomstrer  de! 

Det,  der  frem  for  noget  gør  Tjørnefloret  saa  interes? 
sant,  er  de  ganske  forbløffende  Skovpartier.  det  for? 
maar  at  fremtrylle  af  Omgivelserne;  Dyrehaven  bliver 
i de  Dage  ny  med  det.  Tjørnenes  hvide  Kupler  bryder 
frem  paa  den  mest  overraskende  Maade,  snart  fra  et 
Bryn,  en  Lysning,  en  lille  Eng,  snart  skyder  de  som 
Kæmpechampignons  op  af  Grønsværet,  og  nu  ser  man 
en  enkelt  afsløre  sit  forvredne  Skrog  midt  inde  i Høj? 
skoven  og  en  anden  slaa  Vejrmølle  langs  med  et  Hegn. 

Tjørnene  skaber  ligefrem  Situationer  i Dyrehaven, 
de  er  dens  levende  Træer,  de,  der  har  faaet  det  forud 
for  alle  de  andre,  at  de  kan  agere:  frastøde,  tiltrække, 
forbløffe  og  faa  En  til  at  slaa  en  Latter  op. 


3 


36 


MØLLEAAEN 

Mølleaaen  eller  Furaaen  er  5 Mil  lang.  Den  udspringer 
ved  Uggeløse,  gennemstrømmer  Bastrupsø,  Farumsø  og 
Fursø  og  løber  paa  sit  sidste  Stykke  gennem  Dyrehaven. 

Den  har,  hvad  dens  Navn  endnu  min* 
der  om,  i sin  Tid  været  stærkt  udnyttet; 
nu  er  de  forskellige  Møller  langs  dens 
Løb  enten  nedlagte  som  Vandmøller, 
eller  de  har  taget  anden  Drivkraft  til 
Hjælp.  Af  disse  »Møller«  — nu  Fabrik* 
ker  — skal  blot  Stampen,  Raavad  og 
Strandmøllen  nævnes. 

I Efteraaret  1913  blev  Dyrehaven  ud* 
videt  med  Chr.  d.  IX’s  Hegn  og  Mølle* 
aaens  østlige  Del.  Vildthegnet,  der  ind* 
til  da  havde  staaet  langs  Slettens  Nordrand,  flyttedes  Nord 
for  Aaen  til  sin  nuværende  Plads  langs  Svenskevejen  og  et 
for  Vildtets  Trivsel  meget  værdifuldt  Terræn  blev  derved 
indvundet. 

Spadsereturen  langs  Mølleaaens  Bred  ad  »Aastien« 
fra  Rødebro  til  Raavadport  skal  særlig  fremhæves;  man 
gaar  hér  langs  en  af  Landets  interessanteste  Skovmoser. 
Ællekrat  skifter  med  Ællekrat;  udenom  gror  Iris,  og 
Dunhammeren  knejser  med  sin  sorte  Kolbe  i en  Ur* 
skov  af  Tagrør,  Gøgeurter  og  Starsiv.  Men  paa  Tuerne 
staar  stuvet  sammen,  tæt  som  Sild  i en  Tønde,  Bregner, 
vilde  Sol*,  Hind*  og  Stikkelsbær,  Smaaplanter  af  Hy* 
ben,  Tjørn,  Brombær,  enkelte  Nælder,  og  nu  og  da  en 
snyltende  Kaprifol  eller  en  foretagsom  Røn.  Inde  langs 
Bredden,  paa  Overgangen  mellem  Mose  og  Skov  bliver 
Ælletrunterne  saa  store  og  brede  af  Omfang,  at  de  med 
deres  Umaadelighed  af  Vegetation  ligner  frodige  Øer; 
som  man  saa  kommer  Dybet  nærmere,  snævres  Pladsen 
om  disse  Vandtræer  ind,  samtidig  med  at  Smaaplan* 
ternes  Antal  tager  af.  Og  yderst  ude  staar  Ællene 
blanke;  knapt  Rodrisene  om  deres  Stammer  kan  finde 
Plads  til  at  skyde  i Vejret;  thi  nu  begynder  Dyndet  og 
Bundløsheden  — og  den  magter  kun  de  svømmende 
Aakander. 

Det  kan  være  forbundet  med  Livsfare  at  vove  sig  ud 
i Aamosen;  dette  bør  udtrykkelig  bemærkes.  De  Stier, 
der  fører  derud,  er  Vildtstier  og  kan  ikke  benyttes. 

GRAVHØJE 

Dyrehaven  er  rig  paa  gamle  Gravhøje! 

De  fleste  af  dem  er  som  Regel  bevokset  med  store  Træer 
og  ligger  indenfor  et  Bælte,  der  strækker  sig  fra  Eremitage* 
Vildthus,  over  Den  slesvigske  Sten,  langs  Præstesiettens 
Sydrand,  over  Ulvedalene  mod  Fortunen.  Ialt  findes  der 
c.  50  endnu  paaviselige  Gravhøje  samt  nogle  enkelte  Lang* 
dysser,  af  hvilke  sidste  »Tingstedet«  paa  Sletten,  uden  om 
hvilken  Kongevejen  løber,  er  Iagttagelse  værd.  Af  særlig 
kendte  Gravhøje  skal  den,  der  findes  ved  Christiansholms* 
vejen,  et  Stykke  Syd  for  Eremitagen,  nævnes;  man  kan 
ved  denne  Grav  se  helt  ind  i det  stensatte  Gravkammer. 
Derimod  er  den  paa  Præstesietten  fritliggende  Høj  ingen 
Oldtidslevning;  den  er  i sin  Tid  opkastet  af  Jagtvæsenet 
og  er  en  gammel  »Skydehøj«. 

Gravhøjene  har  for  Størstepartens  Vedkommende  lidt 
betydelig  gennem  Aarhundreders  Vanrøgt;  Frederik  den 
VII,  der  som  bekendt  interesserede  sig  for  Oldsager,  har 
udgravet  flere  af  dem  uden  at  have  fyldt  dem  til  igen,  og 
Følgen  er  derfor  blevet,  at  en  Del  er  stærkt  paa  Veje  til 
at  blive  jævnet  med  Jorden.  Det  er  Forstvæsenets  Hensigt 
saavidt  gørligt  efterhaanden  at  restaurere  disse  Fortids* 
minder. 

^ "'"'G  8^ 


MINDESTENE 

Tæt  Syd  for  Eremitagen,  Vest  for  Christiansholmsvejen, 
staar,  inde  under  nogle  enkeltstaaende  gamle  Bøge,  den 
slesvigske  og  den  skandinaviske  Sten. 

Den  skandinaviske  Sten,  der  ingen  Indskrift  bærer,  er 
den  ældste.  Den  blev  sat  i Aaret  1845  til  Minde  om  nordis 
ske  Studenters  Møde  i København*. 

Den  slesvigske  Sten  blev  rejst  i 1865  til  Minde  om  Søn# 
derjydernes  Besøg  hér.  Stenen  bærer  følgende  Indskrift: 
»Intet  Danmark  uden  Slesvig,  intet  Slesvig  uden  Danmark. 
— Til  Minde  om  Slesvigernes  Besøg  den  30’  Juli  1861  og 
den  5’  September  1865.« 


TAARBÆK  KIRKE 

Ved  kgl.  Resolution  1860  blev  det  tilladt,  at  der  i 
den  østlige  Side  af  Dyrehaven  blev  afgivet  fornødent 
Areal  til  Opførelse  af  et  Kapel  til  Gudstjeneste.  Fire 
Aar  efter  byggedes,  ved  Tilskud  fra  velhavende  Land# 
liggere,  Taarbæk  Kirke  efter  Tegning  af  Arkitekt  Ves# 
sel  efter  Forbillede  af  en  gammel  angelsachsisk  Kirke 
i Limerick. 

Den  lille  venlige  Kirke  kaldes  ogsaa  »Skovkapellet«; 
den  er  af  røde  Mursten  med  Granitsokkel;  Hovedind# 
gangen  er  gennem  Vaabenhuset  paa  den  nordre  Side; 
mod  Øst  afsluttes  Skibet  med  en  fremspringende  Kor# 
afslutning;  i Syd  findes  Klokketaarnet,  det  er  lige  saa 
højt,  som  Kirken  er  lang,  ca.  22  m.  Indvendig  gør  Kir# 
ken  et  ligesaa  tiltalende  Indtryk;  der  findes  ingen  Hvæl# 
ving  eller  Loft,  men  Tagkonstruktionen  er  synlig  over# 
alt;  Altertavlen,  der  er  malet  af  Raadsig,  forestiller 
Christus  i Getsemane. 

I 1905  blev  der  afgivet  et  Areal  rundt  om  Kirken 
vederlagsfrit  til  Begravelsesplads;  det  er  frahegnet  Dyre# 
haven  og  fremtræder  nu  som  en  meget  smuk  og  idyllisk 
beliggende  Kirkegaard,  der  rummer  flere  smukke  Grav# 
mindesmærker.  Hér  ligger  begavet  de  to  dygtige  Køb# 
mænd,  Skaberne  af  det  landskendte  »Magasin  du  Nord«, 
Th.  Wessel  og  Vett. 


DUSCHBAD#MOSE 

Kaldes  den  side  Sænkning,  som  ligger  Vest  for  Skodsborg 
Chausseen  omtrent  paa  Højde  med  Taarbæk  Kirke.  Nav# 
net  siges  at  hidrøre  fra  den  Tid,  hvor  Klampenborg  Bade# 
anstalt  bød  paa  en  egen  Slags  Helsebade,  der  fik  deres 
Vand  herfra. 

Mosen  er  bekendt  for  sine  enkelte,  himmelhøje  Aske* 
træer,  hvis  filtrede  Rodvæv  ligger  synlig  over  Jorden,  og 
for  sine  Bunker  af  Ælle,  mellem  hvilke  Nælder  og  Humle* 
ranker  om  Sommeren  danner  et  uigennemtrængeligt  Vild* 
nis.  Sidst  i Juni,  naar  Daavildtet  sætter  Kalve,  kan  denne 
Mose  med  en  vis  Ret  kaldes  »Dyrehavens  Barnekammer«:; 
thi  da  er  den  overfyldt  med  spæde  Dyrenor,  der  hér  — 
især  om  Søndage,  naar  alt  Folket  er  i Skoven  — ligger  godt 
skjult  og  i Fred. 


Parti  fra  Duschbad  Mose. 

Efter  Maleri  af  Martin  S.  Rasmussen. 


ÆDELGRANERNE 

Lige  indenfor  Klampenborg  Porten  og  Syd  for  Fortun? 
vej  findes,  kort  før  Kildehuset  naas,  et  Parti  høje,  slanke 
Ædelgraner.  Ingen  andre  Træer  i Dyrehaven  kan  i Højde 
maale  sig  med  disse;  de  fleste  af  dem  er  paa  Højde  med 
Rundetaarn.  Den  højeste  er  c.  40  Meter. 

Da  Jernbanebroen  blev  bygget  over  Mølleaaen,  anvendte 
man  som  Fundamentpæle  for  Betonsoklerne  adskillige  af 
Dyrehavens  Ædelgraner.  Ligeledes  er  de  blevet  brugt  som 
Bjælker  under  Loftet  i Borgerrepræsentationens  store  Mø* 
desal  i Københavns  Raadhus;  den  gyldne  Indskrift  paa  de* 
res  Sider  forkynder,  at  de  er  af  »Ædelgran  fra  Jægersborg 
Dyrehave,  saaet  1725,  fældet  1895.« 

EGENS  KAMP  MED  BØGEN 

I Skovstrøget  mellem  Skodsborgchausséen  og  Kyst* 
banen,  fra  Klampenborg  Port  til  Trepilelaage,  kan  man 
gennem  en  Række  forskellige  Tableauer  følge  Egens 
Kamp  med  Bøgen,  saadan  som  den  gennem  Aarhun? 
dreder  er  gaaet  for  sig.  Der  staar  fuldt  op  af  gamle 
Ege  indenfor  omtalte  Strøg.  Bøgen  har  saaet  sig  om 
dem  alle  og  skyder  op  i Kæmpernes  Kroner. 

Kampen  i dens  første  Stadier  ser  man  bedst  ud  for 
Taarbæk  Kirke  (»Skovkapellet«).  Her  staar  — mærket 
3 paa  Kortet  — en  gammel  Eg;  en  ganske  ung  Bøg  i 
kraftig  Vækst  er  naaet  op  mellem  dens  Grene.  Nord? 
ost  for  denne  Eg  ses  to  andre  Ege  hver  med  sin  »Træ? 
ulv«  inde  paa  Livet  af  sig.  Parternes  Rodstykker  lige? 
frem  omarmer  hinanden. 

Særlig  godt  illustreret  vises  Kampen  os  ved  den  Eg 
og  Bøg,  der,  krystet  sammen  i Livtag,  staar  midtvejs 
mellem  Chausséen  og  Taarbæk  Laage,  lige  Nord  for 
Tornesti.  (Mærket  1 paa  Kortet).  Egen,  den  oprinde? 
lige,  har  hér  givet  Plads  for  en  Bøgespire.  Bøgen  har 
været  Barn,  da  Egen  var  Karl  for  sin  Krone;  saa  efter? 
haanden  er  Bøgen  skudt  op  til  den  dominerende  Stør? 
relse,  den  nu  har.  Af  Egen  er  kun  Bullen  igen.  Den 
krøgede  Stamme,  der  krænger  sig  ud  efter  Lyset  mod 
Vest,  er  blæst  ned. 

Gaar  man  herfra  i Nord  og  tæller  5 Bøgetræer  frem, 
kommer  man  til  en  stor,  gammel  »Krukkebøg«;  den 
skjuler  i sit  vestre  Rodstykke  den  interessanteste  Illu? 
stration  af  Bøgens  og  Egens  Kamp.  Man  ser,  at  der 
fra  »Krukkebøgens«  Vedkærne  rager  en  oversavet  Stam? 
me  ud;  denne  Stammestump  er  Resten  af  den  Eg,  som 
»Træulven«  engang  har  slugt.  Indtil  for  nogle  Aar 
siden  stod  Egen  og  groede,  hele  det  interessante  Billede 
var  levende  for  Øjet;  men  ved  en  beklagelig  Misfor? 
staaelse  fra  Forstvæsenets  Side  blev  Egen  savet  bort. 

Fortsætter  man  stadig  i Nord,  følgende  langs  Tjørne? 
lunden  træffer  man  i eet  Væk  paa  andre  betrængte  Ege; 
Bøgetræer  i forskellig  Aldre  har  stjaalet  Livet  af  Egenes 
ydre  Grene  og  er  nu  i Gang  med  at  æde  deres  Top. 

I Dyrehavens  Gammelbøge  har  vi  forøvrigt  en  egen 
Slags  Skov  for  os.  Naturen  har  saaet  den,  bragt  den 
frem  og  den  har  overladt  det  til  hvert  Træ  at  udvikle 
sig,  som  det  bedst  har  kunnet. 

En  saadan  Skov  vil  de  kommende  Aarhundreder 
næppe  vise  Magen  til.  I Fremtidens  Højskov  vil  Bøgen 
staa  slank  som  et  Lys  i Vejret,  hver  Stamme  vil  kom? 


41 


plet  blive  sin  Nabo  lig  — Fantasitræerne,  hvoraf  Dyre* 
haven  vrimler,  vil  mangle. 

En  højst  iøjnefaldende  Gammelbøg,  rigtig  hvad  man, 
forstaar  ved  en  Dyrehavebøg,  møder  man  paa  sin 
Spadseretur  her  mellem  Egene;  den  staar  lige  før  man 
passerer  Volden,  der  løber  Syd  for  Kapelvej  og  parals 
lelt  med  denne.  (Mærket  2 paa  Kortet.)  Den  er  saa 
temmelig  fritstaaende  og  bærer  et  Knippe  af  Stammer 
(syv  ialt).  Denne  gamle  Bøg  har  gennem  Slægtled  fris 
stet  Mennesker  til  at  indridse  deres  Navne  i dens  Bark. 
»Else«  staar  der  saaledes  med  store,  tydelige  Bogstaver 
paa  dens  østre  Side;  — lad  os  da  bruge  dette  »Else« 
som  en  Stikprøve  paa,  om  vi  er  orienteretl 


VILDTSTANDEN 

Om  Vildtstandens  Størrelse  i ældre  Tider  og  om 
hvorledes  man  sørgede  for  Vildtets  Bevaring  giver  en 
Række  kgl.  Resolutioner  Oplysning.  Saaledes  bestem* 
mes  det  i 1778  blandt  andet,  at  der  til  Vildtet  i Dyre* 
haven  skal  leveres  120 — 140  Læs  Hø. 

I Slutningen  af  1785  indberettede  Overjægermeste* 
ren  til  Rentekammeret,  at  Vildtet  i Dyrehaven  havde 
lidt  meget  i den  haarde  Vinter  1784;  i 1787,  at  Dyre* 
haven  ikke  kunde  afgive  noget  Vildt  til  Hof  holdningen; 

1 1788,  at  der  af  Dyrehavens  Vildt  var  bortdøet  et  be* 
tydeligt  Antal,  250—300  Stk.  — fra  1784  til  Maj  1788 
var  der  ialt  døet  1418  Stykker  — hvorfor  Hofholdningen 
ikke  kunde  forsynes.  Dette  gav  Anledning  til,  at  der 
bevilgedes  Penge  til  5 Vildthuses  Flytning  til  højere 
og  tørre  Steder  med  4 Hækker  udenfor  hvert  Vildthus, 

2 Vildthytter  til  Ly  for  Vildtet,  Anlæg  af  noget  »Busk* 
værk«  af  Ælle,  Hassel  og  Tjørn,  Indkøb  af  Skaftehavre, 
Anbringelse  af  Saltlekker  m.  m. 

Virkningen  af  disse  gavnlige  Foranstaltninger  har 
dog  næppe  været  fuldt  tilfredsstillende;  maaske  er  de 
heller  ikke  alle  bievne  ført  ud  i Livet.  I den  haarde 
Vinter  1798 — 99  »creperede«  der  saaledes  661  Stk.  Vildt, 
hvorefter  der  kun  fandtes  813  Stykker  overlevende.  Det 
bestemtes  nu,  at  der  til  Græsningens  Forbedring  aarlig 
skulde  oppløjes  50  Tdr.  L.  af  de  aabne  Sletter,  hvilke 

Kronvildt  i Dyrehaven.  Efter  Maleri  af  Chr.  Asmussen. 


Stykker  skulde  besaas  med  Rajgræs  og  hvid  Kløver. 
Senere,  da  denne  Foranstaltning  viste  sig  hensigtssva* 
rende,  gik  man  over  til  at  dyrke  Havre  paa  disse  Lod* 
der,  der  saa  atter  udlagdes  til  Græsning,  naar  de  ikke 
mere  var  tjenlig  til  Dyrkning. 

Med  denne  Opdyrkning  af  Sletterne  har  man  fort* 
sat  indtil  Nutiden.  Et  saadant  Stykke  Jord  under  fore* 
løbig  Kultur  bliver  indhegnet  med  Jerntraad. 

Vildtstandens  Størrelse  har  gennem  Aarhundre* 
derne  varieret  betydelig  I en  af  Forstinspektør  Briiel 
efter  Rentekammerets  Ordre  i 1799  indgivet  Beretning 
findes  en  specificeret  Fortegnelse  over  Vildtet,  hvor* 
efter  dettes  Antal  var  88  Kronhjorte,  468  Kronhinder  og 
Smaldyr,  97  Daahjorte  og  851  Daaer  og  Smaldyr,  ialt 
1504  Stk.  I Tiaaret  1876 — 85  var  Vildtstanden  gennem* 
snitlig  169  Stk.  Kronvildt  — heraf  34  stærke  Hjorte  — 
og  1078  Stk.  Daavildt  — heraf  60  stærke  Hjorte.  I 
1913,  inden  Hegnet  flyttedes  Nord  for  Mølleaaen,  var 
Vildtstanden  ca.  200  Stk.  Kronvildt  — heraf  15  stærke 
Hjorte  — og  ca.  1200  Stk.  Daavildt  — heraf  70  stærke 
Hjorte.  Der  skydes  aarlig  gennemsnitlig  af  Kronvildt 
2 stærke  Hjorte,  6 mindre  Hjorte,  15  Hinder  og  20 
Kalve;  af  Daavildt  25  stærke  Hjorte,  75  mindre  Hjorte, 
75  Daaer  og  125  Kalve. 

Bestillinger  fra  Privatfolk  paa  Vildt  fra  Dyrehaven  mod* 
tages  ikke  mere.  En  eller  flere  Vildthandlere  tager  i fast 
Regning  alt,  hvad  der  skydes.  Gevirerne,  der  hvert  Aar 
fældes  (Marts — April),  opsamles  af  Skovpersonalet  for  efter 

forudgaaende  Bekendtgørelse  i Bladene  at  sælges  ved  of? 
fentlig  Auktion.  Det  er  Publikum  forbudt  at  medtage 
fundne  Gevirer. 

Vildtet  fodres  om  Vinteren  med  Skaftehavre  og  Hø  og 
tildels  med  Majs. 

Om  Morgenen  Kl.  8 gaar  Fodervognene  fra  Magasinet, 
den  ladelignende  Bygning  for  Foden  af  Eremitagebakken. 
Dyrene  kender  Klokkeslaget  bestemt,  og  man  kan  paa  det 
Tidspunkt  se  dem  i lange  Rækker  begive  sig  afsted  langs 
Vejene  op  mod  Udleveringsstedet.  Nogle  enkelte,  der  er 
overvættes  tamme,  vover  sig  helt  ind  i Laden  og  spiser  af 
Haanden  paa  den  Skovløber,  der  forestaar  Udleveringen. 

Naar  saa  Fodervognene  er  læssede  og  kører  afsted  til 
Vildthusene,  'er  de  stadig  fulgt  af  store  Flokke,  der  trænger 
sig  om  hvert  Havreneg,  som  kastes  ud  i Grams.  Men  de 
store  Kronhjorte  staar  Dagen  lang  op  ad  hver  sin  Høhæk 
og  lader  sig  knapt  forstyrre  af  Allikerne,  der  i hujende 
Sværme  vimser  om  dem. 


KILDEHUSET  ELLER  PETER  LIEPS  HUS 


Dyrehavens  gamle,  ro? 
mantiske  Kildehus,  der  ned? 
brændte  i Sept.  1915,  var  i 
sin  oprindelige  Skikkelse  et 
lille,  firkantet  Hus  med  to 
smaa  Stuer  og  et  Køkken. 
Saadan  boede  en  Skovbe? 
tjent  i Slutningen  af  det  18. 
Aarhundrede!  I Tredserne 
i forrige  Aarhundrede  fik  en 
Skovløber,  som  den  Gang 
boede  dér,  og  som  havde 
Beværtning  for  Skovgæster? 
ne,  Lov  til  for  egen  Regning 
at  bygge  til  for  at  skaffe  sig 
rimelig  Plads.  Han  forlæn? 
gede  da  Huset  med  en 
Stue  og  et  Stokværk  — en 
Tilbygning,  der  gav  det  lille 
Skovhus  et  højst  ejendom? 
meligt,  men  saare  tiltalen? 
de  Udseende.  Tilbygningen 


Peter  Liep. 

med  Stokværket  tog  sig  ud  som  et  Taarn,  og  det  hele 
kunde  godt  ligne  en  lille  Skovkirke. 

Den  Gang  var  Dyrehaven  kun  lidt  besøgt  af  Publis 
kum  udenfor  »Dyrehavstiden«.  Der  hørte  som  nævnt 
Beværtning  til  Huset;  men  det  var  en  Regel,  at  naar 
»Bakken«  lukkede,  kunde  Skovløberen  i Kildehuset  og# 
saa  lukke;  der  kom  ikke  flere  Skovgæster  ud!  Nu  er 
det  netop  Stedets  gode  Tid,  før  Bakken  aabner  og  efter 
at  den  har  lukket,  — der  kommer  Skovgæster  i Dyre# 
haven  hele  Aaret  rundt! 

I 80erne  fik  Skytte  Peter  Liep  Kildehuset  med  Bevært# 
ning  som  en  Slags  Retraiteplads  paa  sine  gamle  Dage,  og 
saa  stor  var  hans  Popularitet,  at  Huset  efter  den  Tid  be# 
gyndte  at  skifte  Navn.  Liep  var  født  1840  og  var  alle# 
rede  som  Dreng  bestemt  paa  at  ville  være  Jæger.  Jag# 
ten  den  Gang  var  jo  noget  ganske  andet  end  nu;  selv 
har  han  fortalt,  hvorledes  han  — der  som  »Hunde# 
dreng«  fik  sin  første  Uddannelse  ved  den  kgl.  Meute 
paa  Jægersborg  — ofte  har  jaget  lige  fra  Christians# 
havns  Vold  helt  ud  over  Amager  til  Kongelunden  og 
mangen  en  Gang  har  redet  med  Meuten  til  Ledøje, 
slaaet  den  løs  dér  og  saa  jaget  med,  hvad  Hundene  fik 
op,  lige  til  Jægersborg. 

Under  Fr.  d.  VII  ansattes  Liep  som  Skytte  i Dyre# 
haven.  Han  fiskede  ofte  med  Kongen  i Hjortekær, 
hvor  der  fra  hin  Tid  endnu  er  godt  med  Herrefisk. 
1863  giftede  L.  sig,  han  var  da  23  Aar!  1864  maatte  han 
af  Sted  i Krigen,  og  om  hans  Deltagelse  dér  som  Skarp# 
skytte  gaar  der  ligefrem  Sagn.  Han  slap  helskindet 
hjem  og  bestred  nu  Stillingen  som  Skytte  i Dyrehaven 
indtil  1888.  Hans  gi.  Forladeriffel  eksisterer  endnu;  den 
er  yderst  primitiv  at  se  paa,  Aftrækkeren  ligner  saa# 
ledes  en  Ende  tynd  Staaltraad.  Den  kunde  skyde  en 
c.  80  Alen,  og  naar  Liep  undtagelsesvis  nedlagde  et 
Stykke  Vildt  paa  den  store  Afstand,  var  han  ikke  lidt 
stolt.  Alt  i alt  skal  han  have  skudt  7000  Stk.  Stor# 
vildt  med  denne  gamle  Muskedonner!  Senere  fik  han 
en  Baglader  med  Pappatron  og  Rundkugle;  men  til 
nogen  stor  Skudafstand  naaede  han  aldrig.  Derfor  var 
det  ogsaa  vanskelig  for  ham  at  komme  Dyrene  paa 
Skudhold  og  hans  mange  Kneb  for  at  komme  Vildtet 
nær,  hvorom  der  endnu  gaar  Frasagn,  var  en  ligefrem 
Nødvendighed.  Dyrene  kendte  ham  for  godt;  han 
maatte  tage  Konetøj  paa,  hylle  sig  i en  gammel  Skild# 
vagtskappe  og  bruge  andre  lignende  Forklædninger. 

Det  nyopførte  Kildehus  i Vejkrydset  mellem  For? 
tunvej  og  Christiansholmsvej  anvendes  udelukkende  som 
Traktørsted.  Ved  dets  mange  Borde  samles  i Sommer# 
tiden  nu  som  i fordums  Dage  Størsteparten  af  Dyre# 

Peter  Lieps  Hus. 


havens  Skovgæster;  hér  udfolder  sig  da  et  broget,  men 
overordentlig  hyggeligt  Folkeliv. 

Om  Vinteren  er  det  nærmest  kun  Skovens  faste  Folk 
og  saa  de  talrige  Kunstnere,  som  arbejder  i Dyrehaven, 
der  søger  ind  til  det  lille  venlige  Hus.  Naar  da  Stormen 
hyler  i Træerne,  naar  Sneen  pisker  og  Bøgeknuderne 
knitrer  i Ovnen,  snakkes  der  gammelt  om  det  bejdsede 
Bord. 

Skovens  Folk  har  deres,  de  mindes,  og  Kunstnerne 
taler  om  Skovgaard,  Niss  og  gamle  Zacho,  Opdageren 
af  det  berømte  Motiv  »Det  stille  Vand«. 

STAMPE  SKOV 

Kaldes  Skovstykket  mellem  Hjortekær,  Raavad,  og 
Stampen  — se  Kortet.  Fra  Hjortekær  til  Raavad  gaar  der 
en  Sti  tværs  igennem  det.  Nordvest  for  Stien  paa  Heldet 
ned  mod  Stampedammen  staar  mellem  den  tætte  Bøge? 
opvækst  Nordsjællands  største  Samling  af  gamle  Ege.  Der 
er  hugget  om  dem,  saa  de  nu  alle  fremtræder  frit  med  deres 
ejendommelige  knudrede  Former.  Fra  en  af  dem  — den 
staar  i Kanten  af  et  improviseret  Vejspor,  som  løber  i Ret? 
ning  Syd — Nord  — gaber  et  stort,  sort  Hul  ud  imod  Be? 
skueren.  Kommer  man  nærmere,  ser  man,  at  dens  hule 

Rodstykke  danner  ligesom  et  aabent  Skur,  og  Skovarbej* 
derne  bruger  da  ogsaa  at  hænge  deres  Arbejdstøj  og  stille 
deres  Redskaber  ind  i den.  Der  har  engang  været  tændt 
Ild  i Egens  Rodstykke,  heraf  de  sorte,  sodede  Vægge  og 
Navnet  — : Den  brændte  Eg. 

Lidt  nordligere,  paa  modsat  Side  af  Vejsporet,  staar 
Lynegen.  Den  er  ganske  afskallet  paa  sin  nordre  Side, 
og  helt  oppe  fra  Toppen  ned  til  Roden  kan  man  endnu 
følge  den  dybe  Fure,  som  Lynstraalen  har  pløjet.  Det  var 
ved  Sommertid  for  en  Snes  Aar  siden,  at  Lynet  slog  ned  i 
den  — en  Skovløber  slap  som  ved  et  Mirakel  fra  at  blive 
ramt.  Han  fortæller,  at  den  afskallede  Bark  blev  kastet 
en  halv  Snes  Skridt  bort  fra  Stammen  og  at  al  Egens 
før  saa  grønne  Løv  blev  sort. 

Foruden  sine  smukke  Ege  har  Stampeskov  Kejserbøgene 
at  fremvise.  De  staar  paa  en  lille  Høj  i Stampeskovens 
østlige  Del,  tæt  ved  Dyrehavehegnet,  der  løber  langs  Nords 
randen  af  Eremitagesletten.  Højen  finder  man  lige  Øst  for 
Køervejen  mod  Raavad,  naar  man  er  kommen  over  Stenten, 
der  fra  Dyrehaven  fører  ind  i Stampeskoven.  Paa  Top# 
pen  af  Højen  ses  i Klump  fem  gamle  Bøge.  Paa  Sydvests 
siden  af  den  sydligste  er  indridset  et  stort  A med  romersk 
IIIsTal  og  1887  lige  under;  paa  Sydvestsiden  af  den  nords 
ligste  er  ligeledes  indridset  et  A med  tydeligt  III  under. 
Russerkejseren  Alexander  d.  3die  har  to  Gange  med  Aars 
Mellemrum  paa  kgl.  Jagter  haft  Post  paa  denne  Høj,  der 
den  Gang,  mens  de  omstaaende  Bøge  endnu  var  smaa, 
navnlig  var  en  ypperlig  Rævepost.  I ledige  Øjeblikke,  før 
Jagten  blev  blæst  af,  har  Kejseren  moret  sig  med  at  skære 
sit  Navnetræk. 


JÆGERSBORG  HEGN 

Skovstrækningen  Nord  for  Mølleaaen  kaldes  Jæs 
gersborg  Hegn!  Lys  og  venlig  tager  den  sig  ud  ved 
Løvspring,  tæt  og  dunkel  syner  den  ved  Midsommer 
for  saa  ved  Vinter,  naar  alle  Træerne  er  nøgne,  at  kunne 
sammenlignes  ved  eet  stort,  sammenhængende  Krat. 
Idet  der  henvises  til  Kortskitsen,  skal  de  forskellige  »Se= 
værdigheder«  kortelig  omtales. 

Orehøj.  Den  vestlige  Del  af  Jægersborg  Hegn  op* 
tages  af  en  de  smukkeste  Egebevoksninger,  der  findes 

her  i Landet.  Den  opmærksomme  Skovgæst,  der  korns 
mer  ad  denne  Kant,  vil  lægge  Mærke  til,  hvorledes  en 
Del  af  Egene  er  forsynet  med  et  sort  »Mavebælte«  rundt 
om  Stammen.  Disse  mærkede  Ege  er  Fremtidstræerne; 
efterhaanden  vil  de  øvrige  blive  hugget  bort.  — I denne 
Egebevoksning  ligger  den  store,  runde  Gravhøj,  kaldet 
Orehøj. 


Kor  ovn 


Bedstefaders  Stol  (I  paa  Kortskitsen).  Syd  for  Ores 
høj  og  lige  ved  Stien,  der  fører  fra  Rundforbivej  til 
Nærum,  findes  en  lille,  forkrøblet  Eg,  der  er  kendt  under 
Navnet  »Bedstefaders  Stol«.  Det  er  en  oprindelig  unders 
trykt  Eg,  der  har  faaet  Form  af  et  Stolesæde.  I sin 
Tid  havde  Egen  to  Grene  stikkende  ud  ligesom  Lænes 
stolearme;  nu  er  disse  Grene  raadnet  bort  og  der  er 
kun  Navn  og  Rygstød  tilbage  af  »B.  S.«.  Der  fortælles, 
at  en  gammel  Mand  fra  Nærum  By  ofte  brugte  Træet 
som  Hvilested;  det  er  fra  ham,  at  Navnet  stammer. 
Senere  blev  en  Metalplade  anbragt  paa  Egen;  paa  denne 
skal  have  staaet  »Værn  Bedstefaders  Stol«.  Træet  har 
under  sin  Vækst  skubbet  sig  uden  om  Pladen;  men  noget 
af  Indskriften  er  stadig  til  at  læse.  Man  skal  ikke  ofre 
stort  for  at  faa  Lov  at  hvile  udi  »B.  S.«! 

Kongebogen  (II  paa  Kortskitsen).  Vest  for  Bølles 
mose,  midt  i den  unge  Bøgeskov,  knejser  en  høj,  slank 
c.  200aarig  Gammelbøg;  det  er  Kongebøgen.  Den  er 
lige  gammel  med  den  Bøgeskov,  der  findes  Øst  for 
Køromvej  og  som  strækker  sig  fra  Skodsborg  Station 
ned  til  Strandmøllen.  Kongebøgen  har  faaet  Lov  til  at 


48 


blive  staaende  paa  Grund  af  sin  usædvanlig  smukke 
Form;  enhver  vil  ogsaa  indrømme,  at  dens  Stamme?  og 
Kroneform  er  ren  ideel;  den  er  en  Type  paa  et  Park? 
træ.  Bunker  af  Navne  er  indridset  i dens  Bark;  for  at 
værne  den  har  Forstvæsenet  anbragt  et  Fletværk  om 
dens  Fodstykke,  ligesom  der  er  hugget  en  Plads  fri 
om  den  for  at  give  den  Lys  og  Luft. 

Skodsborg  Dam  (V  paa  Kortskitsen)  ved  Damvejen 
er  en  af  Fr.  d.  VIFs  Karpedamme.  Kongen  boede  om 
Sommeren  paa  Skodsborg  og  fiskede  meget,  bl.  a.  og? 
saa  i Hjortekæret  i Dyrehaven.  Under  Kongens  Ophold 
havde  Garden  Lejrplads  under  Bøgene  Øst  for  Kør? 
omvej  omkring  de  to  store  Kæmpehøje  (III  paa  Kort? 
skitsen). 

Godthaab  (IV  paa  Kortskitsen).  Paa  Bakkeskraa? 
ningen  mellem  Rundforbivej  og  Landevejen  fra  Stampen 
til  Raavad  findes  et  Stykke  op  i Skoven  Resterne  af 
nogle  smaa  Haver.  Man  ser  mellem  de  af  Forstvæsenet 
plantede  Bøge  og  Graner  adskillige  Syren?,  Guldregn? 
og  Stikkelsbærbuske  samt  et  Par  store  Valnødtræer 
og  man  kan  ogsaa  tydelig  se,  at  der  engang  har  ligget 
Huse.  Silkespinderiet  »Godthaab«  havde  fordum  sin 
Plads  her;  men  Forstvæsenet  ejede  Grunden  — og 
»naar  der  ikke  gik  en  Væv  i et  Aar«  kunde  Grunden 
atter  tages  tilbage.  I Midten  af  forrige  Aarhundrede 
stod  Spinderiet  i sin  Blomstring,  men  det  gik  derefter 
hurtig  tilbage  og  var  forlængst  hørt  op,  da  Forstvæsenet 
omsider  gjorde  sin  Ret  gældende.  Menneskene  er  for? 
trængte,  men  endnu  slaas  de  smaa  Havers  Kulturplan? 
ter  med  den  opdukkende  Skov. 

Bøllemosen  er  Jægersborg  Hegns  smukkeste  Skov? 
parti.  Den  har  Navn  efter  noget  Buskvækst  — »Bøl? 
ler«  — som  findes  i den.  Det  er  en  Birkemose  af  et  helt 
svensk  Præg  med  talrige  smaa  Hede?  og  Lyngpletter. 
Det  aabne  Vand  er  gamle  Tørvegrave,  hvori  der  i sin 
Tid  er  skaaret  megen  Tørv;  Tørvemosevej  og  det  gamle 
Tørvehus  ved  Køromvejen  minder  stadig  herom.  Den 
lille  Banke  med  Bænk  paa  Mosens  vestlige  Side  kaldes 
Terrassen. 

DAMPBAADSFARTEN 

PAA  LYNOBY-  FURE-  OQ  VEJLE  SØ 

Sejlads  gennem  Nordsjællands  smukkeste  Søer  og  Ka- 
naler. Anløbssteder:  Lyngby,  Holte,  Frederiksdal,  Fiskebæk 
(Farum),  Jægerhuset.  Fra  1.  Juni  til  31.  August  daglig 
Fart.  I Maj  og  September  sejles  kun  Søn-  og  Helligdage. 


O'wc/l  . 


RUNDREJSEBILLETTER  (Nord-,  Kyst-,  Slangerup-  og 
Lyngby-Vedbækbanen  samt  Baadfarten)  til  hel  eller  halv 
Dags  Udflugt  kan  faas  paa  Københavns  Jernbanestationer 
(Hovedbanegaarden  undt.). 

FARTPLAN  med  Kort  over  Rundrejseruterne  udleveres 
gratis  i Kiosker,  paa  Billetsalgsstederne  og  paa  Baadene. 

Foreninger,  Selskaber  og  Skoler  erholde  Rabat  paa 
Hverdage. 

Dampbaade  udlejes  til  fri  Disposition. 

Nærmere  Oplysninger  meddeles  ved  Henvendelse  til 
Baadfartens  Kontor  paa  Anløbsbroen  i Lyngby.  Telefon 
Lyngby  152. 

